Kannada-LLM-Labs/Wikipedia-Kn huggingface dataset:
ಎಸ್.ಎಮ್.ಇ.ಆರ್.ಎ



ಎಸ್.ಎಮ್.ಇ.ಆರ್.ಎ
ಎಸ್.ಎಮ್.ಇ.ಆರ್.ಎವಿನ ಸಂಕ್ಷೇಪಣವೆಂದರೆ ಸಣ್ಣ ಹಾಗು ಮಧ್ಯಮ ರೇಟಿಂಗ್ ಸಂಸ್ಥೆ. ಇದನ್ನು ೨೦೦೫ ರಂದು ಆರಂಬಿಸಿದರು. ಎಸ್.ಎಮ್.ಇ.ಆರ್.ಎವಿನ ಪ್ರಧಾನ ಕಛೇರಿಯು ಮುಂಬಯಿ,ಮಹಾರಾಷ್ಟ್ರದಲ್ಲಿ ಸ್ಥಾಪಿಸಲಾಗಿದೆ. ಇದರ ಸೇವೆಗಳೆಂದರೆ ರೇಟಿಂಗ್, ಸಂಶೊಧನೆ ಮತ್ತು ಸಲಹೆಗಳನ್ನು ನೀಡುವುದು. ಇದರ ಕ್ರೆಡಿಟ್ ಸೇವೆಯೂ ಪ್ರತ್ಯೊಕವಾಗಿ, ಸೂಕ್ಷಮ,ಸಣ್ಣ ಹಾಗೂ ಮಧ್ಯಮ ಉದ್ಯಮಕಾಗಿ ನೀಡಲಾಗುವುದು.  ಎಸ್.ಎಮ್.ಇ.ಆರ್.ಎವನ್ನು ಕ್ರೆಡಿಟ್ ರೆಟಿಂಗ್ ಸಂಸ್ಥೆಯೆಂದು, ಸೆಕ್ಯುರಿಟೀಸ್ ಎಕ್ಸ್ಚೇಂಜ್ ಬೋರ್ಡ್ ಹಾಗು ಭಾರತದ ರಿಸರ್ವ್ ಬ್ಯಾಂಕ್ ೨೦೧೨ರ ಸೆಪ್ಟೆಂಬರನಲ್ಲಿ ಎಸ್.ಎಮ್.ಇ.ಆರ್.ಎವನ್ನು ಬಾಹ್ಯ ಮೌಲ್ಯಮಾಪನ ಸಂಸ್ಥೆಯೆಂದು ಮಾನ್ಯತೆ ಮಾಡಿದ್ದೆ.  ಎಸ್.ಎಮ್.ಇ.ಆರ್.ಎವು ಬ್ಯಾಂಕ್ ಸಾಲವನ್ನು ಬೆಸಲ್೨ ಮಾರ್ಗಸೂಚಿಯ ಮೂಲಕ ರೆಟಿಂಗ್ ಮಾಡಬಹುದು. ಇಂತಹ ನೋಂದಣೆಯ  ಎಸ್.ಎಮ್.ಇ.ಆರ್.ಎವಿಗೆ ಅನೇಕ ಉಪಕರಣನವನ್ನು ರೇಟ್ ಮಾಡಲು ಸಹಾಯ ಮಾಡಿದೆ. ಕೆಲವು ಉಪಕರಣಗಳೆಂದರೆ-ಐ.ಪಿ.ಒ, ಎನ್.ಸಿ.ಡಿ.ಎಸ್, ಕಮರ್ಷಿಯಲ್ ಪೇಪರ್ಸ್, ಬಾಂಡ್ಸ್, ಸೆಕ್ಯುರಿಟೀ ರಿಸೀಪ್ಟ್ಸ್, ಫಿಕ್ಸೆಡ್ ಡೆಪಾಸಿಟ್ ಮುಂತಾದವು.

ಇತಿಹಾಸ

ಈ ಸಂಸ್ಥೆಯನ್ನು ೨೦೦೫ ರಂದು ಸ್ಮಾಲ್ ಇಂಡಸ್ಟ್ರೀಸ್ ಡೆವಲೆಪ್ಮೆಂಟ್ ಬ್ಯಾಂಕ್ ಆಫ್ ಇಂಡಿಯಾ,ಡನ್ ಎಂಡ್ ಬ್ರಾಡ್ಸ್ಟ್ರೀಟ್ ಮಾಹಿತಿ ಸೇವೆ ಇಂಡಿಯಾ ಪ್ರೈವೆಟ್ ಲಿಮಿಟೆಡ್, ಹಾಗು ಇನ್ನು ಭಾರತದ ಹಲವಾರು ಖ್ಯಾತಗೊಂಡಿರುವ ಭಾರತದ ಸರ್ಕಾರಿಕ, ಸಾರ್ವಜನಿಕ, ಖಾಸಗಿ, ಬಹು ರಾಷ್ಟ್ರಯ ಕಂಪನಿಗಳು ಇದನ್ನು ಆರಂಭಿಸಿದರು. ಇದು ಪ್ರಸ್ತುತವಾಗಿ ೧೩ ಸ್ಥಳದಲ್ಲಿ ಕಾರ್ಯ ನಿರ್ವಹಿಸುತ್ತದೆ.

ಸಾಧನೆಗಳು
ಎಸ್.ಎಮ್.ಇ.ಆರ್.ಎವಿನ ರೇಟಿಂಗ್ ಅತ್ತಿ ದೊಡ್ಡ ವ್ಯಾಪಕ ಸ್ವೀಕಾರವನ್ನು ಒಂದಿ ಈಗ ಸಾಲ ಹಾಗು ಬಂಡವಾಳ ಸಮುದಾಯದಲ್ಲಿ ಅವಿಭಾಜ್ಯ ಅಂಗವಾಗೆದೆ.ಆರ್ಥಿಕ ಅಭಿವೃದ್ಧಿ ಸಂಸ್ಥೆ ಸಂಘವು ಎಸ್.ಎಮ್.ಇ.ಆರ್.ಎಗೆ ಸ್ಮಾಲ್ ಇಂಡಸ್ಟ್ರೀಸ್ ಡೆವಲೆಪ್ಮೆಂಟ್ ಬ್ಯಾಂಕ್ ಆಫ್ ಇಂಡಿಯಾ-"ಮಹೋನ್ನತ ಅಭಿವೃದ್ಧಿ ಯೊಜನೆಯ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.
ಭಾರತದ ರಿಸರ್ವ್ ಬ್ಯಾಂಕ್ ಎಸ್.ಎಮ್.ಇ.ಆರ್.ಎವನ್ನು ಬ್ಯಾಂಕ್ನ ಸಾಲವನ್ನು ರೇಟ್ ಮಾಡಲು ಬಾಹ್ಯ ಕ್ರೆಡಿಟ್ ಅಸೆಸ್ಸ್ಮೆಂಟ್ ಸಂಸ್ಥೆಯಾಗಿ ಮಾನ್ಯತೆ ಮಾಡಿದೆ.ಎಸ್.ಎಮ್.ಇ.ಆರ್.ಎವು ಸಮಗ್ರ, ಪಾರದರ್ಶಕ ಮತ್ತು ವಿಶ್ವಸಾರ್ಹ ರೇಟಿಂಗ್ ಮಾಹಿತಿಯನ್ನು ನೀಡುವುದರ ಮೂಲಕ ರೆಪುಟೆಷನ್ನನ್ನು ಪಡೆದಿದ್ದೆ. ಇದರ ಮೂಲಕ ಎಸ್.ಎಮ್.ಇ.ಆರ್.ಎವು ಹೂಡಿಕೆವಾರರಿಗೆ ತೀರ್ಮಾನ ಮಾಡುವುದರಲ್ಲಿ ಅತಿಯಾದ ವಿಶ್ವಾಸವನ್ನು ನೀಡಿದ್ದೆ. ಇದು ಅವರಿಗೆ ಕಾನ್ಫಿಡನ್ಸನ್ನು ನೀಡಿದೆ.

ಎಸ್.ಎಮ್.ಇ.ಆರ್.ಎವಿನ ಮುಖ್ಯ ಕಾರ್ಯಗಳು

ಬ್ಯಾಂಕ್ ಸಾಲು ರೇಟಿಂಗ್ನನ್ನು ಹಲವಾರು ಲಾಂಗ್ ಹಾಗು ಸಣ್ಣ ಸೌಲಭ್ಯಾಗಳಿಗೆ ನಿಗದಿಪಡಿಸಲಾಗಿದೆ. ಅದರಲ್ಲಿ ಕೆಲವು-ಯೋಜನೆ ಸಾಲ, ಕಾರ್ಯವಾಹಿ ಬಂಡವಾಳಿ, ಬೇಡಿಕೆ ಸಾಲ, ಕ್ಯಾಶ್, ಕ್ರೆಡಿಟ್ ಸೌಲಭ್ಯಾ, ಪದ ಸಾಲ ಮತ್ತು ಕಾರ್ಪೊರೆಟ್ ಸಾಲ ಹಾಗು ನಾನ್-ಫಂಡ್ ಸೌಲಭ್ಯಗಳೆಂದರೆ-ಬ್ಯಾಂಕ್ ಖಾತರಿ ಹಾಗು ಸಾಲದ ಪತ್ತರ. ಬ್ಯಾಂಕ್ ಸಾಲ ರೇಟಿಂಗ್ ಎನ್ನುವುದು ಮುಂಬರುವ ದಿನಗಳಲ್ಲಿ ಎಷ್ಟರ ಮಟ್ಟಿಗೆ ನಿಷ್ಟವಾಗುವುದು ಎಂದು ಗುರುತಿಸುವ ಸೂಚಕ. ಇದು ಯಾವುದಕ್ಕೆ ಸಂಬಂಧಿಸಿದೆಂದ್ದರೆ ಸರಾಲದ ಪಾವತ ಹಾಗು ಪುಧಾನದ ಬ್ಯಾಂಕ್ ಸೌಲಭ್ಯ.

ಮಿತಿಗಳು
ರೇಟಿಂಗ್ ಆಡಿಟಿನನ್ನು ಒಳಗೊಂಡಿದಲ್ಲ, ಎಸ್.ಎಮ್.ಇ.ಆರ್.ಎವಿನ್ನ ಕೆಲಸವು ಆಡಿಟಿಂಗ್ಗಿಂತ ವ್ಯತ್ಯಸವಾಗಿರುವುದರಿಂದ್ದ  ಎಸ್.ಎಮ್.ಇ.ಆರ್.ಎವಿನ್ನ ಮಾಹಿತಿಯನ್ನು ಅವಲಂಬಿಸುವುದು ಕಷ್ಟ.ಎಸ್.ಎಮ್.ಇ.ಆರ್.ಎವಿನ್ನ ರೇಟಿಂಗ್ನ ವರದಿ ಯಾರನ್ನು ಸೆಕುರಿಟೀಸ್ ಹಾಗೂ ಇತರಗಳನ್ನು ಖರೀದಿ, ಮಾರಾಟ ಮಾಡಲು ಹೇಳುವುದಿಲ್ಲ, ಹೂಡಿಕೆದಾರರು ತಮ್ಮ ಸ್ವಂತ ನಿರ್ಧಾರವನ್ನು ಮಾಡಬೇಕು.ಎಸ್.ಎಮ್.ಇ.ಆರ್.ಎವು ತನ್ನ ವರದಿಯಲ್ಲಿರುವ ಯಾವುದೇ ವೀಷಯಗಳಿಗೆ ನಿಗದಿತರಲ್ಲ.ಎಸ್.ಎಮ್.ಇ.ಆರ್.ಎ ಯಾವುದೆ ಅನುಕರಣೆಯ ಸೂಚನೆಯಲ್ಲ ಹಾಗೂ ಯಾವುದೆ ಕಾನೂನಿನ್ನ ಅಗತ್ಯವಿಲ್ಲ.

ಉಲ್ಲೇಖಗಳು
ಅರ್ಜುನ ಕದನ ಟ್ಯಾಂಕ್

thumb|ಅರ್ಜುನ ಕದನ

ಪರಿಚಯ
ಅರ್ಜುನ ಕದನ ಟ್ಯಾಂಕ್:ಭಾರತೀಯ ಸೇನಾ ಭೂಮಿಯ ಆಧಾರಿತ ವಿಭಾಗ ಹಾಗು ಭಾರತೀಯ ಸಶಸ್ತ್ರ ಪಡೆಗಳ ದೊಡ್ಡ ಅಗವಗಿದೆ.ಭಾರತದ ಪ್ರದಾನಮಂತ್ರಿಯು ಸರ್ವೋಚ್ಚ ಕಮಾಂಡರ ಆಗಿ ಭಾರತದ ದೇನೆಯಲ್ಲಿ ಸೇವೆ ಸಲ್ಲಿಸುತ್ತಾರೆ.ಅವರು ಕಾಶ್ಮೀರದಿಂದ ಕನ್ಯಾಕುಮಾರಿವರೆಗೆ  ರಕ್ಷಿಸುವ ಸೇನೆಯಾಗಿದೆ .ಮುಖ್ಯಸ್ಥರಾಗಿ ಸಿ ಒ ಎ ಸ್  ಸ್ಟಾರ್ ಸಾಮಾನ್ಯ ನಿಯಂತ್ರಣಕ್ಕೆ ಒಳಪಟ್ಟಿರುತ್ತದೆ. ಎರಡು ಅಧಿಕಾರಿಗಳು ಫೀಲ್ಡ್ ಮಾರ್ಷಲ್ , ಮಹಾನ್ ಗೌರವ ಘನವಾದ ಸ್ಥಾನವಾಗಿದ್ದು ಒಂದು ಪಂಚತಾರಾ ಶ್ರೇಣಿ ಪ್ರದಾನ ಮಾಡಲಾಗಿದೆ.

ಇತಿಹಾಸ
ಭಾರತೀಯ ಸೇನಾ, ಈಸ್ಟ್ ಇಂಡಿಯಾ ಕಂಪನಿಯ ಸೇನೆ ಅಂತಿಮವಾಗಿ ಬ್ರಿಟಿಷ್ ಭಾರತೀಯ ಸೇನಾಪಡೆಯಾಗಿತು.ಅರ್ಜುನ ಭಾರತೀಯ ಸೇನೆಗೆ,ಭಾರತೀಯ ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆಯ (ಡಿಆರ್ಡಿಒ) ಅಭಿವೃದ್ಧಿಪಡಿಸಿದ ಒಂದು ಮೂರನೇ ಪೀಳಿಗೆಯ ಪ್ರಮುಖ ಯುದ್ಧ ಟ್ಯಾಂಕ್ ಆಗಿದೆ .ಅರ್ಜುನ ಟ್ಯಾಂಕ್ ಭಾರತದ ಮಹಾನ್ ಬಿಲ್ಲುಗಾರ ಮುಖ್ಯ ಪಾತ್ರಧಾರಿ ಭಾರತೀಯ ಮಹಾಕಾವ್ಯ ಮಹಾಭಾರತದ , ಅರ್ಜುನಗೆ ಹೆಸರಿಡಲಾಗಿದೆ.

ವೈಶಿಷ್ಟ್ಯಗಳು
ಅರ್ಜುನ ಟ್ಯಾಂಕ್ ದೇಶೀಯವಾಗಿ ಅಮೊರ್ ಚುಚ್ಚುವ ರೆಕ್ಕೆ ಒಂದು ೧೨೦ ಎಮ್ ಎಮ್ ಮುಖ್ಯ ಗನ್ ಸ್ಯಾಬಟ್ ಮದ್ದುಗುಂಡು, ಒಂದು ಪಿ ಕೆ ತೀ ೭.೬೨ ಎಮ್ ಎಮ್ ಸಹ ರೈಫಲ್ ಮಶಿನ್ಗನ್ ಮತ್ತು ಎನ್ ಎಸ್ ವಿ ತೀ ೧೨.೭ ಮಿಮಿ ಮಶಿನ್ಗನ್ ಬಿಸಾಡಿದ ಸ್ಥಿರವಾಗಿದೆ ಹೊಂದಿದೆ.ಇದು ೧೪೦೦ ಎಚ್ ಪೀ ದರ್ಜೆಯ ಸಾಧಾರಣ ಎಮ್ ಟಿ ಯು ಇಂಧನ ಡೀಸೆಲ್ ಎಂಜಿನ್ ಮತ್ತು ಇದರ ಗರಿಷ್ಠ ವೇಗ ೬೭ ಕೆಮ್ / ಗಂ ಮತ್ತು ೪೦ ಕೆಮ್/ ಗಂ ಅಡ್ಡ ಕೌಂಟಿ ವೇಗ ಸಾಧಿಸಬಹುದು. ಇದು ನಾಲ್ಕು ಜನರ ತಂಡವನ್ನು ಹೊಂದಿದೆ : ನಾಯಕ, ಗೋಲಂದಾಜು, ಕೋಡರ್ನ ಮತ್ತು ಚಾಲಕ.ಮಾರ್ಚ್ ೨೦೧೦ ರಲ್ಲಿ ಅರ್ಜುನ ತುಲನಾತ್ಮಕ ಪ್ರಯೋಗಗಳಲ್ಲಿ ಟಿ - ೯೦ ವಿರುದ್ಧ ಸ್ಪರ್ಧಿಸಿದ್ದರು ಮತ್ತು ಉತ್ತಮ ಪ್ರದರ್ಶನ ನೀಡಿದರು.ಭಾರತೀಯ ಸೇನೆ ೧೭ ಮೇ ೨೦೧೦ ರಂದು ಹೆಚ್ಚುವರಿ ೧೨೪ ಅರ್ಜುನ ಎಂ ಕೇ ೨ ಟ್ಯಾಂಕ್ ಅನುಜ್ಞೆ ಮಾಡಿದರು.ಅರ್ಜುನ ೨೦೦೪೭ ರಲ್ಲಿ ಭಾರತೀಯ ಯೋಧರೊಂದಿಗೆ ಸೇವೆಗೆ ಸಲ್ಲಿಸಿತ್ತು.ರೈಫಲ್ ಗನ್ ೧೨೦ ಮಿಮೀ ಸಜ್ಜಿತಗೊಂಡ, ಅರ್ಜುನ ನಿಮಿಷಕ್ಕೆ ೬-೮ ಸುತ್ತುಗಳ ಸುತ್ತಿನಲ್ಲಿ ಎ ಪೀ ಎಸ್ ಹಾರಿಸಿ, ಭಾರಿ ಸ್ಪೋಟಕ ವಿರೋಧಿ ಟ್ಯಾಂಕ್ ಆಗಿದೆ.ಎಲ್ ಏ ಎಚ್ ಏ ಟೆ ಒಂದು ಗನ್ ಬಿಡುಗಡೆ ಕ್ಷಿಪಣಿ,ಶತ್ರು ರಕ್ಷಾಕವಚ ಮತ್ತು ಶತ್ರು ಯುದ್ಧ ಹೆಲಿಕಾಪ್ಟರ್ ಎರಡೂ ಸೋಲಿಸಲು ವಿನ್ಯಾಸಮಾಡಿದೆ. ಅರ್ಜುನ ವಿಶೇಷ ಬ್ಲಾಸ್ಟ್ ಪುರಾವೆ ಸಣ್ಣ ಗುಂಡುಗಳು ೩೯ ಸುತ್ತುಗಳನ್ನು ಸಾಗಿಸುವ ಸಾದ್ದನವಾಗಿದ್ದೆ.ಅರ್ಜುನ ಒಂದು ಕೈಪಿಡಿ ಲೋಡರ್ ಬಳಸುತ್ತದೆ ಮತ್ತು ಗನ್ ರಿಲೋಡ್ ಮಾದಲು ಸಿಬ್ಬಂದಿಯನ್ನು ಈಟಿದಾರೆ.ಬೆಂಕಿ ನಿಯಂತ್ರಣ ವ್ಯವಸ್ಥೆಯು ಎರಡು ಅಕ್ಷಗಳ ಮೇಲೆ ನೆಲೆಗೊಳ್ಳುತ್ತದೆ, ಈದು ಕಠಿಣ ಮರುಭೂಮಿ ಪರಿಸ್ಥಿತಿಗಳಲ್ಲಿ ಯುದ್ದ ಮಾದಲು ಸಹಾಯಮಾಡುತದ್ದೆ. ಅರ್ಜುನ ಟ್ಯಾಂಕ್ ಮೊದಲ ಬ್ಯಾಚ್ ನಲ್ಲಿ ೧೨೪ ಎಲ್ಲಾ ಡಿಜಿಟಲ್ ಸೆಗೆಮ್ ಎಸ್ ಹೊಂದಿವೆ.ತಿರುಗು ಗೋಪುರದ ಮತ್ತು ಕಾರ್ಯವಿಧಾನಗಳು ಕಾಂಚನ್ ಮಾಡ್ಯುಲರ್ ಸಂಯುಕ್ತ ರಕ್ಷಾಕವಚ ರಕ್ಷಣೆ.ಅರ್ಜುನ ಸಹ ಜಲ ನ್ಯೂಮ್ಯಾಟಿಕ್ ಅಮಾನತು ಒಳಗೊಂಡಿದೆ.

ಸಮಾರೋಪ
ಭಾರತೀಯ ಸೈನ್ಯ ಭಾರತದ ಒಂದು ದೊಡ್ಡ ಶಕ್ತಿ. ನಾವು ಭಾರತೀಯ ಸೈನ್ಯ ಬಗ್ಗಿ ಹೆಮ್ಮೆ ಹೊಂದಬೇಕು.

ನೋಡಿ
ಭಾರತ ಮತ್ತು ಪಾಕೀಸ್ತಾನಗಳ ಆರ್ಥಿಕ ಬಲ ಮತ್ತು ಸೈನ್ಯ ಬಲ
2008ರ ಮುಂಬಯಿ ದಾಳಿ 
ರಫೆಲ್ ಯುದ್ಧವಿಮಾನ - ಭಾರತ ಮತ್ತು ಫ್ರಾನ್ಸ್ ಒಪ್ಪಂದ 
ಭಾರತೀಯ ವಾಯುಸೇನೆ 
ಭಾರತೀಯ ವಾಯುಸೇನೆ 
ಉರಿಯಲ್ಲಿ ಭಯೋತ್ಪಾದಕರ ದಾಳಿ ೨೦೧೬
ಭಯೋತ್ಪಾದನೆ
ಅರ್ಜುನ ಕದನ ಟ್ಯಾಂಕ್

ಉಲ್ಲೇಖಗಳು

ಭಾರತೀಯ ಸೈನ್ಯ
ಭಾರತೀಯ ಭೂಸೇನೆ
ಯುದ್ಧ ಟ್ಯಾಂಕ್
ಸೈನಿಕ ಆಯುಧಗಳು
ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್



ಬಗ್ಗೆ 
ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್ ಇದು ಒಂದು ಎನ್ಜಿಒ ಆಗಿದೆ.ಇದು ಜನವರಿ 2013 ರೆಂದು ಆರಂಭಿಸಿದರು.ಇವರು ಬೆಂಗಳೂರು ನಗರದಲ್ಲಿ ದಾರಿತಪ್ಪಿ ಮತ್ತು ಪರಿತ್ಯಕ್ತ ಪ್ರಾಣಿಗಳಿಗೆ ಸುರಕ್ಶಿತವಾದ ಹಾಗು ಸುಂದರವಾದ ಸ್ತಳನೀಡಿ, ಇವುಗಳನ್ನು ರಕ್ಷಿಸಿದ್ದಾರೆ. ಇವರು ಎಲ್ಲಾ ಪ್ರಾಣಿಗಳಿಗೆ ರಕ್ಶಣೆ ಕೊಡುತ, ಇವುಗಳಿಗೆ ಉಟ ಹಾಕಿ, ಸ್ನಾನ ಮಾಡಿಸಿ, ಇವುಗಳನು ಪ್ರೀತಿ ಇಂದ ನೊಡುಕೊಳುವುದು ಇವರ ಕೆಲಸವಾಗಿದೆ. ಎನ್ಜಿಒಯೆಂದರೆ ಇವು ಸರ್ಕಾರ ಮತ್ತು ಅವರ ಕೊಡುವ ಹಣದಿಂದಾಗಳಿ ಯಾವುದೆ ಸಹಯ ಪಡುವುದಿಲ್ಲ.ಇವು ಜನರು ಪ್ರೀತಿಯಿಂದ ಕೊಡುವ ಹಣದಿಂದ ಕೆಲಸಮಾದುತಾರೆ.

ಕೆಲಸ 
ಇನ್ನು ಕೆಲವು ಸ್ವಯಂಸೇವಕರ ಮೂಲಕ ಇವರು ಕೆಲಸ ಮಾಡಿ ಸಮಾಜಸೆವೆ ಮಾಡುತಿದ್ಡಾರೆ. ಚಾರ್ಲಿ ಪ್ರಾಣಿ ಪಾರುಗಾಣಿಕಾ ಸೆಂಟರ್ ಜನವರಿ ೨೦೧೩ ರೆಂದು ಆರಂಭಿಸಿದರು. ಇದು ೩ ವರ್ಷದಿಂದ ನಡಿತಾ ಇದೆ. ಸುಧಾ ನಾರಾಯಣನ್, ಲಿಂಗರಾಜ್,ಲೋಹಿತ್, ಚಿತ್ರಾ, ಮತ್ತು ಮೇಘಾ ಇವರೆ ಈ ಎನ್ಜಿಒದ ಮುಖ್ಯ ಸ್ಪೂರ್ತಿ. ಇವರು ಮುಖ್ಯವಾಗಿ ಬೀದಿ ನಾಯಿ ಮತು ತ್ಯಾಗ ನಾಯಿಗಳಿಗೆ ಇರಲು ತುಂಬ ಸುಂದರವಾದ ಜಾಗನೀಡಿಧಾರೆ. ಆಂಬುಲೆನ್ಸ್ ಸೇವೆ ನಿದುತಾ ಪ್ರಾಣಿಗಳನ್ನು ಸುರಕ್ಷಿಸುತಾರೆ. ಇವರ ಸೇವೆ ಸೆಪ್ಟೆಂಬರೆಂದು ಆರಂಭಿಸಿದರು ಆನಂತರ ೧೦೦೦ ಮೆಲೆ ಪ್ರಾಣಿಗಳನ್ನು ರಕ್ಶಿಸಿದ್ದಾರೆ. ೪೦ ಒಳರೋಗಿ ನಾಯಿಗಳು ಮತ್ತು ೨೦ ಬೆಕ್ಕುಗಳನ್ನು ಇಲ್ಲಿ ಇಡಬಹುದು. ಹೆಚ್ಚಿನ ಮಟ್ಟದ ನೈರ್ಮಲ್ಯ ಇಲ್ಲಿ ಕಂಡುಬರುತದೆ. ಉತ್ತಮ ಸೌಲಭ್ಯಗಳನ್ನು ನೀಡಿ ಉತ್ತಮವಾಗಿ ಪ್ರಾಣಿಗಳನ್ನು ನೋಡಿಕೊಳುತ್ತಾರೆ. ವಿಶಾಲವಾದ ಮತ್ತು ವಿನ್ಯಾಸ ರಜಾ ಬೋರ್ಡಿಂಗ್ ಸೌಲಭ್ಯಗಳನ್ನು ನಾಯಿಗಳಿಗೆ ನೀಡುತಾರೆ. ಇವರು ನಾಯಿಗಳನ್ನು ದತ್ತು ಕೊಡುತಾರೆ. ಮಾನವ ಶಿಕ್ಷಣ ಕಾರ್ಯಕ್ರಮಗಳನ್ನು ನಡೆಸುತಾರೆ. ಮುಂತಾದ ಕಾರ್ಯಕ್ರಮಗಳ ಮೂಲಕ ಇವರು ಹಣ ಸಂಪಾದಿಸಿ ತಂಮ ಕರ್ಯವನ್ನು ಮಾಡುತ ಇರುತಾರೆ. ನಾವು ಪ್ರಣಿಗಳಿಗೆ ಪ್ರಾಮುಖ್ಯತೆಯನ್ನು ನೀಡುವುದಿಲ್ಲ. ಇವುಗಳನ್ನು ಗೊಂಬೆಗಳಂತೆ ನೋಡಿಕೊಳುತ್ತೆವೆ. ಅವುಗಳಿಗು ಭಾವನೆಗಳು ಇರುತೇವೆ. ನಮಗೆ ಬೆಜಾರಾದಾಗ ನಮನ್ನು ಸಂತೋಶದಿಂದ ನಮ್ಮ ಮನಸಿನಲ್ಲಿ ಇದ ಸಮಸ್ಯೆಗಳನ್ನು ದುರಮಾಡುತವೆ. ನಮಗೆ ಶಾಂತಿಯಿಂದ ಇರಲ್ಲು ಇವುಗಳಿಂದ ನಾವುಕಲಿಯಬೆಕು. ಸಾಕಷ್ಟುಬಾರಿ ನಾನು ಇಲ್ಲಿ ಕೆಲೆಸ ಮಾಡಿದೆನೆ. ನಮಗೆ ಬರಿ ನಾಯಿಗಳನ್ನು ಸ್ನಾನ ಮಾಡಿಸಿ ಅವುಗಳನು ನದೆಸುವುದು ನಮ ಕೆಲಸವಾಗಿತು. ನಾವು ಯೆಲಾ ನಯಿಗಳೊಂದಿಗೆ ಸ್ನೇಹದಿಂದ ಮತನಾಡಿಸುತ ಅವುಗಳ್ಂದಿಗ ಅಟಆಡುತ ಮಜಮಾಡಿದೆವು. ತುಂಬಾ ಮುದ್ದಾಗಿದ್ದ ೨ ನಯಿಮರಿಗಳನ್ನು ನಾವು ಹೆಗೋ ಮಾಡಿ ಅವುಗಳನು ಬೆರೆಅವರಿಗೆ ದತ್ತುತೆಗೆದುಕೊಳುವಂತೆ ಸಹಯ ಮಾಡಿದೆವು. ಅವುಗಳು ತುಂಬಾ ಮುದಾಗಿದವು. ನಿವುಸಹ ಒಂದು ದಿನ ಇಲ್ಲಿಗೆ ಬರಬೆಕು. ನನಗೆ ಇಲಿ ಇದರೆ ತುಂಬ ಆನಂದ ಸಿಗುತದೆ. ನಾವು ೫ ಜನ ಇಲ್ಲಿಗೆ ಕೆಸಲಮಾಡಲು ಹೋಗಿದೆವು. ನಮಗೆ ತುಂಬ ಕೆಲಸಗಳು ನೀಡಿ ನಮನ್ನು ಸುಸ್ತು ಮಾಡಿಸಿದರು. ನಾಯಿಗಳು ತುಂಬ ಸುಂದರ ವಾಗಿವೆ. ಇವು ಯೆಲರೋಂದಿಗೆ ಆಡುತಿತ್ತು. ಪ್ರಾಣಿಗಳಿಗೆ ಈ ಭುಮಿಯಲಿ ಜಾಗಮಾಡಿಕೊದಲೆಯಿಲ. ಈ ಸಂಸ್ತೆ ಒಂದು ಸುನ್ದರ ವಾದ ಉಪಕ್ರಮವನ್ನು ಪ್ರಾರೆಂಬಿಸಿದ್ದರೆ. ಜನರಿಗೆ ಪ್ರಾಣಿಗಳನ್ನು ಹೆಗೆ ನೊಡಿಕೊಳಬೆಕೆಂಬುದನು ಹಾಗು ಪ್ರಾಣಿಗಳನ್ನು ಹೆಗೆ ಪ್ರಿತಿಸಬೆಕೆಂಬುದನ್ನು ಇವರು ಅರ್ಥಮಾಡಿಸುತಾರೆ.

ಉಲ್ಲೇಖನಗಳು 
{{Reflist}}

ಸಂಘ-ಸಂಸ್ಥೆಗಳು
ಟೈಬೀರಿಯಸ್ ಗ್ರ್ಯಾಕಸ್



ಜೀವನ
ಟೈಬೀರಿಯಸ್ ಗ್ರ್ಯಾಕಸ್ (Tiberius Gracchus) (ಕ್ರಿ.ಪೂ 163 - 133). ಇವನನ್ನೂ ಇವನ ಸೋದರ ಗೇಯಸನನ್ನೂ ಇವರ ತಾಯಿ ಕಾರ್ನೀಲಿಯಳೇ ಬೆಳೆಸಿ ಮುಂದೆ ತಂದಳು.   ಫಿನೀಷಿಯನರ ವಿರುದ್ಧ ನಡೆದ ಕೊನೆಯ ಪ್ಯೂನಿಕ್ ಯುದ್ಧದಲ್ಲಿ (ಕ್ರಿ.ಪೂ. 147) ಈತ ಭಾಗವಹಿಸಿದ.  ಕ್ರಮೇಣ ಅನೇಕ ಸರ್ಕಾರಿ ಹುದ್ದೆಗಳಲ್ಲಿದ್ದು ಕೊನೆಗೆ ಟ್ರಿಬ್ಯೂನ್ ಎಂಬ ಅಧಿಕಾರಿಯಾದ (ಕ್ರಿ.ಪೂ. 133). ಇವನು ಜನತೆಯ ಆರ್ಥಿಕ ಪರಿಸ್ಥಿತಿಯನ್ನು ಉತ್ತಮಗೊಳಿಸಲು ಅನೇಕ ತೀವ್ರಗಾಮಿ ಯೋಜನೆಗಳನ್ನು ಪ್ರಚಾರದಲ್ಲಿ ತಂದ. ಶ್ರೀಮಂತರಿಗೆ ಸೇರಿದ ದೊಡ್ಡ ಜಮೀನುಗಳನ್ನು ರೈತರಿಗೆ ಹಂಚಿದ. ರೋಮನರನ್ನು ಮತ್ತೆ ಸಾಗುವಳಿಗೆ ಹಚ್ಚಿ ಅವರನ್ನು ಉತ್ತಮ ಸ್ಥಿತಿಗೆ ತರಬೇಕೆಂಬುದು ಇವನ ಒಂದು ಉದ್ದೇಶ. ರೋಮನರ ಪೌರುಷ ಕುಂದುತ್ತಿದ್ದದ್ದು ಇವನನ್ನು ಚಿಂತೆಗೆ ಈಡುಮಾಡಿತ್ತು. ಇವನ ಕ್ರಮಗಳನ್ನು ಒಪ್ಪದಿದ್ದ ಬಲಿಷ್ಠ ಸೆನೇಟು ಇವನ ವಿರುದ್ಧ ಒಳಸಂಚು ನಡೆಸಿತು. ಮರುವರ್ಷ ಟ್ರಿಬ್ಯೂನನ ಆಯ್ಕೆಯ ಸಮಯದಲ್ಲಿ ಸಂಭವಿಸಿದ ದಂಗೆಯಲ್ಲಿ ಇವನ ಕೊಲೆಯಾಯಿತು.

ಉಲ್ಲೇಖ

ವಿಜ್ಞಾನ ಸಾಹಿತ್ಯ
ವಿಜ್ಞಾನ ಶಾಸ್ತ್ರ
ವಿಜ್ಞಾನ
ಮೈಕ್ರೊಹೈಲಾ ಶೋಲಿಗರಿ

ಮೈಕ್ರೊಹೈಲ ಶೋಲಿಗರಿ ಅಥವಾ ಶೋಲಿಗ ಸಣ್ಣ ಬಾಯಿಯ ಕಪ್ಪೆ ಪ್ರಬೇಧ ದಕ್ಷಿಣ ಭಾರತದಲ್ಲಿ ಮಾತ್ರ ಕಂಡುಬರುವ ಮೈಕ್ರೊಹೈಲಿಡೆ ಎಂಬ ಕುಟುಂಬಕ್ಕೆ ಸೇರಿದ ಒಂದು ಜಾತಿಯ ಕಪ್ಪೆ . ಈ ಕಪ್ಪೆ ಕರ್ನಾಟಕದ ಚಾಮರಾಜನಗರ ಜಿಲ್ಲೆಯ ಬಿಳಿಗಿರಿರಂಗನ ಬೆಟ್ಟದಲ್ಲಿ ಮೊದಲನೆಯದಾಗಿ ಪತ್ತೆಯಾಯಿತು. ಈ ಬೆಟ್ಟಗಳಲ್ಲಿನ ಮತ್ತು ಸುತ್ತಲಿನ ಕಾಡಿನಲ್ಲಿ ವಾಸಿಸುವ ಸೋಲಿಗ ಬುಡಕಟ್ಟು ಜನರ ಹೆಸರನ್ನು  ಈ ಕಪ್ಪೆಗೆ ಇಡಲಾಗಿದೆ.  ಈ ಕಪ್ಪೆ ಪಶ್ಚಿಮ ಘಟ್ಟಗಳಿಗೆ ಮಾತ್ರ ಸೀಮಿತವಾಗಿದೆ ಎಂದು ಮೊದಲನೆಯದಾಗಿ ಭಾವಿಸಲಾಗಿತ್ತು ಮತ್ತು ಕೇರಳದ ಕೆಲವೊಂದು ಪ್ರದೇಶ ಮತ್ತು ಇನ್ನೊಂದು ಸ್ಥಳದಲ್ಲಿ ಮಾತ್ರ ಕಂಡುಬಂದಿತ್ತು ಮತ್ತು ಇದು ಅಪಾಯಕ್ಕೊಳಗಾದ ಪ್ರಬೇಧಕ್ಕೆ ಸೇರಿಸಲಾಗಿದೆ.  ಇತ್ತೀಚೆಗೆ ನಡೆಸಲಾದ ಸಮೀಕ್ಷೆಯ ಪ್ರಕಾರ ಇವುಗಳು ಪಶ್ಚಿಮ ಘಟ್ಟದ ೧೫ ಪ್ರದೇಶಗಳಲ್ಲಿ ಮತ್ತು ಬೆಂಗಳೂರಿನ ಭನ್ನೇರುಘಟ್ಟ ರಾಷ್ಟ್ರೀಯ ಉದ್ಯಾನವನದ ಬಳಿಯೂ ಕಂಡು ಬಂದಿತ್ತು.  ಈ ಅಧ್ಯಯನಕ್ಕೆ ಪೂರಕವಾಗಿ ಫೋಟೊ, ಧ್ವನಿ ಮುದ್ರಣಗಳನ್ನು ಒದಗಿಸಿ IUCNನ ಅಪಾಯಕಾರಿ ಜೀವಿಗಳ ಪಟ್ಟಿಯಿಂದ ಇದನ್ನು ತೆಗೆದು ಸಾಮಾನ್ಯ ಜೀವಿಯ ಪಟ್ಟಿಗೆ ಸೇರಿಸಬೇಕೆಂದು ವಿನಂತಿಸಲಾಗಿದೆ.

ವಿವರಣೆ 
ಮೈಕ್ರೊಹೈಲ್ ಶೊಲಿಗರಿ ಎಂಬುದು ಸಣ್ಣ ಗಾತ್ರದ ಕಪ್ಪೆಯಾಗಿದ್ದು, ಪೂರ್ಣ ಬಲಿತ ಗಂಡು ಕಪ್ಪೆಯ ಗಾತ್ರ ಸುಮಾರು 15.9–16.2 mm (N = 3) ಮತ್ತು ಹೆಣ್ಣು ಕಪ್ಪೆಯು 16.5–19.2 mm (N = 4) ಇರುತ್ತದೆ. ಈ ಜಾತಿಗಳ ಕಪ್ಪೆಗಳು ಮೂಗು ಮತ್ತು ಮೂಗಿನ ಬದಿ ಚೂಪಾಗಿರುತ್ತದೆ. ಮುಂಭಾಗದ ದವಡೆಯ ಹೊರಭಾಗದಲ್ಲಿ ಮುಂಭಾಗದ ನೋಟದಲ್ಲಿ ಚೂಪಾದಂತೆ ಕಂಡುಬರುತ್ತದೆ. ಕಿವಿಯು ಅಸ್ಪಷ್ಟವಾಗಿದೆ. ತಲೆಯ ಉದ್ದವು ಹೆಚ್ಚು ಅಗಲವಾಗಿರುತ್ತದೆ ಮತ್ತು ಗಂಟಲು ಚೀಲ ಮಾಸಿದ ಹಳದಿ ಬಣ್ಣದಲ್ಲಿದೆ. ಕಾಲ್ಬೆರಳುಗಳ ನಡುವೆ ಅರ್ಧ (ಪೂರ್ಣ ಪ್ರಮಾಣದ್ದಲ್ಲದ) ಜಾಲಪಾದಗಳನ್ನು ಹೊಂದಿರಿವಿದಿಲ್ಲ. ಚರ್ಮವು ನುಣುಪಾಗಿದ್ದು ಚರ್ಮದಲ್ಲಿ ಸಾಂದ್ರತೆ ಹೆಚ್ಚಾಗಿರುತತ್ತದೆ. ಮೇಲ್ಬಾಗದ ಚರ್ಮದ ಬಣ್ಣವು ಮಸುಕಾದ ಕೆಂಪು ಬಣ್ಣದಿಂದ ಕೂಡಿದೆ. ಕಪ್ಪು ಬಣ್ಣ ಮತ್ತು ಕಂದು ಬಣ್ಣದ ಬ್ಯಾಂಡ್ಗಳೊಂದಿಗೆ ಕಂದು ಬಣ್ಣವಿದೆ. 

ಕಣ್ಣಿನ ಬೊಂಬೆ ಕಂದು ಬಣ್ಣದಲ್ಲಿದ್ದು ಸದರ ಹೊರಗಿನ ಭಾಗ ಚಿನ್ನದ ಹಳದಿ ಬಣ್ಣದಲ್ಲಿದೆ. ಮೈಕ್ರೊಹೈಲ ಶೋಲಿಗರಿಯ ಕರೆಯು ತೀಕ್ಷ್ಣವಾದ 'ಝೀ ... ಝೀ ... .. ಝೀ ...' ಎಂದು ಕೇಳಿ ಬರುತ್ತದೆ ಮತ್ತು ಪ್ರತಿ ಕರೆ 0.76 ± 0.04 s (range: 0.65–0.81 s) ದೀರ್ಘಾವಾಗಿದೆ. 3596.08 ± 98.46 & nbsp; Hz (ವ್ಯಾಪ್ತಿ: 3375-3704) ಸರಾಸರಿ ಪ್ರಬಲ ಆವರ್ತನದೊಂದಿಗೆ ಕರೆಗಳಿಗೆ 52-67 ಬಡಿತಗಳು ಕಂಡುಬಂದಿವೆ. (ಸರಾಸರಿ ± ಎಸ್ಇ, 62.92 ± 3.86; ಎನ್ = 13)

ಪರಿಸರ ವಿಜ್ಞಾನ ಮತ್ತು ನೈಸರ್ಗಿಕ ಇತಿಹಾಸ 
 ಮೈಕ್ರೊಹೈಲ ಶೋಲಿಗರಿಯು ಸಾಮಾನ್ಯವಾಗಿ ಮಾನವನ ವಾಸಸ್ಥಳಗಳಗಳಲ್ಲಿ,  ಕಾಡಿನ ತೆರೆದ ಪ್ರದೇಶಗಳಲ್ಲಿ ಮತ್ತು ಹಳ್ಳ ಕೊಳ್ಳಗಳ ಸುತ್ತಮುತ್ತಲಿನಲ್ಲಿ ಕಂಡುಬರುತ್ತವೆ. ಇವುಗಳು ನಿಶಾಚರಿಗಳಾಗಿದ್ದು ಜೂನ್ ತಿಂಗಳಿನಿಂದ ಒಕ್ಟೋಬರ್ ತಿಂಗಳಿನ ವರೆಗೂ ಸಂಜೆ ೬ ಗಂಟೆಯಿಂದ ರಾತ್ರಿ ೧೧ ಗಂಟೆಯ ವರೆಗೂ ಕೂಗುತ್ತಿರುತ್ತವೆ. ಸಂತಾನೋತ್ಪತ್ತಿಗಾಗಿ ಸಣ್ಣ ತೊರೆಗಳು ಮತ್ತು ಆಳವಿಲ್ಲದ ಕೊಳಗಳ ಸಸ್ಯಗಳನ್ನು ಬಳಸಿಕೊಳ್ಳುತ್ತವೆ.  ಇವುಗಳಿಗೆ ಕಂಟಕವಾಗಿರುವುದು ನಗರೀಕರಣ ಮತ್ತು ಅವುಗಳ ವಾಸಕ್ಕೆ ಯೋಗ್ಯವಾದ ಸ್ಥಳಗಳ ನಾಶ.

ವಿತರಣೆ 
 ಮೈಕ್ರೊಹೈಲ ಶೋಲಿಗರಿ  ದಕ್ಷಿಣ ಭಾರತದಲ್ಲಿ ಅನೇಕ ಪ್ರದೇಶದಲ್ಲಿ ಕಂಡುಬರುತ್ತದೆ. ಇವುಗಳು ಕರ್ನಾಟಕದ ಸುಮಾರು 28,304.6 ಚ.ಕಿ.ಮೀ. ಪ್ರದೇಶದಲ್ಲಿ ಕಂಡು ಬರುತ್ತವೆ. ಬಿಸ್ಲೆ, ಬಿಳಿಗಿರಿರಂಗನ ಬೆಟ್ಟ ಮುಂತಾದ ಸ್ಥಳಗಳಲ್ಲಿ ಕಂಡು ಬರುತ್ತವೆ.

ಉಲ್ಲೇಖಗಳು 

ಕಪ್ಪೆ
ಅಂಕಸಂದ್ರ

ಅಂಕಸಂದ್ರ_ಕವಲು ,ಇದು ತುಮಕೂರು ಜಿಲ್ಲೆಯ ಚಿಕ್ಕನಾಯಕನಹಳ್ಳಿ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ
ಅಂಕಸಂದ್ರ, ಗುಬ್ಬಿ ,ಇದು ತುಮಕೂರು ಜಿಲ್ಲೆಯ ಗುಬ್ಬಿ ತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ
ನಚಿಕೇತ

ನಚಿಕೇತ -
	ಆರುಣಿಯೆಂಬ ಉದ್ಧಾಲಕ ಮುನಿಯ ಮಗ. ದೃಢಚಿತ್ತವುಳ್ಳ ಹಠವಾದಿ ಹುಡುಗ. ತನ್ನ ತಂದೆ ಯಜ್ಞದಲ್ಲಿ ಮುದಿಗೋವುಗಳನ್ನು ದಕ್ಷಿಣೆಯಾಗಿ ಬ್ರಾಹ್ಮಣರಿಗೆ ಕೊಡುತ್ತಿದ್ದುದು ಈತನಿಗೆ ಸರಿಕಾಣಲಿಲ್ಲ. ತಂದೆಗೆ ಬುದ್ಧಿ ಹೇಳಲಾರ, ಹೇಳದೆ ಇರಲಾರ. ಹೇಗಾದರೂ ತಂದೆಯ ಕೆಲಸವನ್ನು ತಡೆಯಬೇಕು. ಹೇಗೆ? ಅದಕ್ಕೆ ಒಂದು ಉಪಾಯ ಹೂಡಿದ. ತಂದೆಯ ಬಳಿಗೆ ಪದೇ ಪದೇ ಹೋಗಿ ಅಪ್ಪಾ, ನನ್ನನ್ನು ಯಾರಿಗೆ ಕೊಡುವೆ-ಎಂದು ಕೇಳತೊಡಗಿದ. ಸಿಟ್ಟಿಗೆದ್ದ ಆರುಣಿ ನಿನ್ನನ್ನು ಮೃತ್ಯುವಿಗೆ ಕೊಡುವೆ ಎಂದ. ಕೂಡಲೇ ನಚಿಕೇತ ತಂದೆಯ ಮಾತನ್ನು ನಡೆಸಲುದ್ಯುಕ್ತನಾದ. ಮೃತ್ಯುದೇವನಾದ  ಯಮನಲ್ಲಿಗೆ ಹೋದ. ಯಮ ಇರಲಿಲ್ಲ. ಆತ ಬರುವವರೆಗೂ ಕಾದಿದ್ದು ತನ್ನ ಅಸಾಧಾರಣ ಪ್ರತಿಭೆಯಿಂದ ಆತನ ಪ್ರಶ್ನೆಗಳಿಗೆಲ್ಲ ಉತ್ತರಿಸಿ ಅವನನ್ನು ಮೆಚ್ಚಿಸಿದ. ಹುಡುಗನ ಬುದ್ಧಿವಂತಿಕೆಗೆ ಮೆಚ್ಚಿ ಯಮ, ಪರೀಕ್ಷಿಸಲೆಂದು ಪ್ರಲೋಭನೆಗಳನ್ನೊಡ್ಡಿದ. ಆದರೆ ದೃಢಚಿತ್ತನಾದ ಈತ ಜಗ್ಗಲಿಲ್ಲ. ಸಂತೃಪ್ತನಾದ ಯಮ ಈತನನ್ನು ಸತ್ಕರಿಸಿದ. ಯಮನಿಂದ ಅಪಾರವಾದ ಜ್ಞಾನಸಂಪತ್ತನ್ನು ಗಳಿಸಿ ಈತ ಮತ್ತೆ ತಂದೆಯನ್ನು ಸೇರಿದ. ಈತನ ಉಪಾಖ್ಯಾನ ಕ್ರಿ.ಪೂ ೫ನೇ ಶತಮಾನದ  ಕಠೋಪನಿಷತ್ತಿನಲ್ಲಿ ಪ್ರಸಿದ್ಧವಾಗಿದೆ.

ಇತರೆಡೆಗಳಲ್ಲಿ  ನಚಿಕೇತನ ಪ್ರಸ್ತಾಪಗಳು
ಋಗ್ವೇದವು ಯಮ ಮತ್ತು ಒಬ್ಬ ಬಾಲಕನ  ಕುರಿತು ಹೇಳುತ್ತದೆ, ಆ ಬಾಲಕನು ನಚಿಕೇತನಾಗಿರಬಹುದು. ತೈತ್ತಿರೀಯ ಬ್ರಾಹ್ಮಣದಲ್ಲಿಯೂ . ಅವನ ಹೆಸರಿನ ಪ್ರಸ್ತಾಪ ಇದೆ. ನಂತರ ಮಹಾಭಾರತದ ಸಭಾ ಪರ್ವದಲ್ಲಿ ಯುಧಿಷ್ಠಿರನ ಆಸ್ಥಾನದಲ್ಲಿ ಈ ಹೆಸರಿನ ಒಬ್ಬ ಮುನಿಯು ಇದ್ದನೆಂದು ಹೇಳಿದೆ. ಅನುಶಾಸನ ಪರ್ವದಲ್ಲಿಯೂ ಅವನ ಹೆಸರು ಇದೆ. ಆದರೆ ನಚಿಕೇತ ಮತ್ತು ಯಮರ ಸಂವಾದದ ಕತೆಯು ನಂತರದ ಕಠೋಪನಿಷತ್ತಿನಲ್ಲಿ ಇದೆ.

ಉಲ್ಲೇಖಗಳು
					

ಪುರಾಣ ಪುರುಷ
ನಗುವನಂದ

ನಗುವನಂದ -ಕನ್ನಡದಲ್ಲಿ ಪ್ರಕಟವಾಗುತ್ತಿದ್ದ ಒಂದು ಹಾಸ್ಯ ಪತ್ರಿಕೆ.

ಆರಂಭ , ಏರಿಳಿತ, ಅಂತ್ಯ
ಒಂದು ಹಾಸ್ಯರಸಪ್ರಧಾನ ನಿಯತಕಾಲಿಕೆಯನ್ನು ತರಬೇಕೆಂದು ಸುಬೋಧ ರಾಮರಾಯರು ಈ ಹೆಸರಿನ ಮಾಸಪತ್ರಿಕೆಯನ್ನು ಜಿ.ಎಸ್.ಕೃಷ್ಣರಾಯರ ಸಂಪಾದಕತ್ವದಲ್ಲಿ ಬೆಂಗಳೂರಿನ ಸುಬೋಧ ಮುದ್ರಣಾಲಯದಿಂದ ಹೊರಡಿಸಿದರು. ಇದರ ಪ್ರಥಮ ಸಂಚಿಕೆ ಬಂದದ್ದು ಜನವರಿ 1933ರಲ್ಲಿ. ಜಿ.ಎಸ್. ಕೃಷ್ಣರಾಯರು ಕೆಲವು ವರ್ಷಗಳ ತರುವಾಯ ಪ್ರತ್ಯೇಕಗೊಂಡು ಇದನ್ನು ಸ್ವತಂತ್ರವಾಗಿ 1949ರವರೆಗೆ ಪ್ರಕಟಿಸಿದರು. ಆ ವೇಳೆಗೆ ಪತ್ರಿಕೆ ಕಷ್ಟಕ್ಕೊಳಗಾಗಲು ಸುಬೋಧ ರಾಮರಾಯರು ಇದನ್ನು ರಂಗನಾಥರಾಯರ ಸಂಪಾದಕತ್ವಕ್ಕೆ ವಹಿಸಿದರು. ರಂಗನಾಥರಾಯರು 1949ರಿಂದ 1950ರವರೆಗೆ ನಡೆಸಿಕೊಂಡು ಬಂದರು. ಆರ್ಥಿಕ ಮುಗ್ಗಟ್ಟಿನಿಂದ ರಂಗನಾಥರಾಯರು ಪತ್ರಿಕೆಯನ್ನು ಸುಬೋಧ ರಾಮರಾಯರಿಗೆ ಹಿಂದಿರುಗಿಸಿದರು. 1950ರಿಂದ 1963ರವರೆಗೆ ಇದು ಸುಬೋಧ ಪ್ರಹ್ಲಾದರಾಯರ ನೇತೃತ್ವದಲ್ಲಿ ಸುಬೋಧ ಪ್ರಕಟಣಾಲಯದಲ್ಲಿ ಪ್ರಕಟವಾಗುತ್ತಿತ್ತು.

1963ರಲ್ಲಿ ರಾಮರಾಯರು ನಗುವನಂದವನ್ನು ಜಿ.ಎಸ್. ಕೃಷ್ಣರಾಯರ ಜೀವನೋಪಾಯಕ್ಕೆಂದು ವಹಿಸಿಕೊಟ್ಟರು. ಕೃಷ್ಣರಾಯರು ಕೆಲವು ತಿಂಗಳುಗಳ ಕಾಲ ಪತ್ರಿಕೆಯನ್ನು ನಡೆಸಿ ತೀರಿಕೊಂಡರು. ಪತ್ರಿಕೆಯನ್ನು ರಂಗನಾಥರಾಯರಿಗೆ ಪುನಃ ವರ್ಗಾಯಿಸಲಾಯಿತು. ಇದು 1.5 ವರ್ಷ ಅವರಿಂದ ಪ್ರಕಟವಾಯಿತು. ಕೊನೆಗೆ ರಂಗನಾಥರಾಯರು ಪತ್ರಿಕೆಯನ್ನು ರಂಜನಾ ಪಬ್ಲಿಕೇಷನ್ ಸಂಸ್ಥೆಗೆ ಮಾರಿದರು. ಇದು ದೀಪಾವಳಿಯ ಕಾಲದಲ್ಲಿ ಮಾತ್ರ ವಾರ್ಷಿಕವಾಗಿ ಪ್ರಕಟವಾಗುತ್ತಿದ್ದು 4 ವರ್ಷಗಳ ತರುವಾಯ ನಿಂತುಹೋಯಿತು.

ನಗುವ ನಂದ ಮಾಸಪತ್ರಿಕೆಯಾಗಿದ್ದಾಗ ಡಿಮೈ 1/4 ಆಕಾರದಲ್ಲಿ ಬರುತ್ತಿತ್ತು. 1951ರಲ್ಲಿ ಇದು ವಾರಪತ್ರಿಕೆಯಾಗಿದ್ದಾಗ ಡಿಮೈ 1/8 ಆಕಾರದಲ್ಲಿತ್ತು. ನಗೆಮಲ್ಲಿಗೆ, ಸಮಾಧಿಯ ಅಗ್ನಿಕುಂಡ, ಉಪ ಕಥಾವಳಿ ವಿಭಾಗಗಳು ಜನಪ್ರಿಯವಾಗಿದ್ದುವು. ಜಿ.ಎಸ್. ಕೃಷ್ಣರಾಯರು ಮಂಗಳೂರು ಬಾಸಲ್ ಮಿಷನ್ ಪ್ರೆಸ್‍ನಿಂದ ಪತ್ರಿಕೆಯನ್ನು ಹೊರಡಿಸುತ್ತಿದ್ದಾಗ (1938) ಇದರ ಪ್ರಸಾರ 3,000. 1963ರಲ್ಲಿ ಇದು 6,800ಕ್ಕೆ ಏರಿತ್ತು. `ಸಂತೋಷಂ ಜನಯೇತ್ ಪ್ರಾಜ್ಞಃ ತದೇವೇಶ್ವರ ಪೂಜನಂ' ಎಂಬುದು ಪತ್ರಿಕೆಯ ಧ್ಯೇಯವಾಕ್ಯವಾಗಿತ್ತು.

ಲೇಖಕರು, ವ್ಯಂಗ್ಯಚಿತ್ರಕಾರರು
ನಗುವನಂದಕ್ಕೆ 20 ವರ್ಷಗಳಿಗೂ ಹೆಚ್ಚು ಕಾಲ ಅಂಕಣಲೇಖಕರಾಗಿದ್ದವರು ವಿ.ಜಿ. ಕೃಷ್ಣಮೂರ್ತಿ; ಚಿತ್ರಕಾರರಾಗಿದ್ದವರು ರಾಘವೇಂದ್ರ, ಪತ್ರಿಕೆಯ ಲೇಖಕರ ಬಳಗಕ್ಕೆ ಸೇರಿದ್ದವರು: ಗೊರೂರು ರಾಮಸ್ವಾಮಿ ಅಯ್ಯಂಗಾರ್, ನಾ.ಕಸ್ತೂರಿ, ಜಿ.ಪುರುಷೋತ್ತಮರಾವ್, ಎಂ.ವಿ. ಪ್ರಭು, ಸುಪುತ್ರ (ಸುಬೋಧ ಪ್ರಹ್ಲಾದರಾವ್), ಡಿ.ಕೆ. ಭಾರದ್ವಾಜ್, ವೈ.ಕೆ. ತಿಮ್ಮರಸಯ್ಯ, ನಾಡಿಗೇರ ಕೃಷ್ಣರಾವ್, ಹೊಯ್ಸಳ, ಬಿ.ಎಚ್. ಶ್ರೀಧರ, ಬಿಸ್ರಾ (ಬಿ.ಎಸ್.ರಾಮಾಚಾರ್), ಸೇವಿ ನಮಿರಾಜ ಮಲ್ಲ, ನವಗಿರಿನಂದ ಮೊದಲಾದವರು. ಇಂಡಿಯನ್ ಎಕ್ಸ್‍ಪ್ರೆಸ್ ಪತ್ರಿಕೆಯ ಗೋಪಿ ಹಾಗೂ ಆನಂದವಿಗಡನ್ ಪತ್ರಿಕೆಯ ಸಿಂಹ ಇವರು ವ್ಯಂಗ್ಯಚಿತ್ರಗಳನ್ನು ನೀಡಿದ್ದಾರೆ.

					

ಕನ್ನಡ ಪತ್ರಿಕೆಗಳು
ಹಾಸ್ಯಸಾಹಿತ್ಯ
ಚಂಪಾರಣ್

ಚಂಪಾರಣ್ - ಬಿಹಾರ ರಾಜ್ಯದ ವಾಯುವ್ಯದಲ್ಲಿರುವ ಒಂದು ಜಿಲ್ಲೆ. ತಿರಹುತ್ ವಿಭಾಗಕ್ಕೆ ಸೇರಿದೆ ಉತ್ತರದಲ್ಲಿ ನೇಪಾಳ, ಪಶ್ಚಿಮದಲ್ಲಿ ಗಂಡಕ್ ನದಿ, ಪೂರ್ವದಲ್ಲಿ ಭಾಗಮತೀ ನದಿ, ದಕ್ಷಿಣದಲ್ಲಿ ಮುಜಫರ್‍ಪುರ ಜಿಲ್ಲೆ-ಇವು ಮೇರೆಗಳು. ವಿಸ್ತೀರ್ಣ 3,553 ಚ.ಮೈ, ಜನಸಂಖ್ಯೆ 35,40,976 (1971).

ಜಿಲ್ಲೆಯ ಆಡಳಿತಕೇಂದ್ರ ಮೋತೀಹಾರೀ. ಜನಸಂಖ್ಯೆ 40,380 (1971). ಇದು ವ್ಯಾಪಾರ ಮತ್ತು ಶಿಕ್ಷಣ ಕೇಂದ್ರ. ಪಟ್ಟಣಗಳ ಪೈಕಿ ಬೆಟ್ಟಿಹಾ (51,076) ಅತ್ಯಂತ ದೊಡ್ಡದು ಸಗೌಲಿ ಒಂದು ಸೈನಿಕ ಕೇಂದ್ರ.

ಭೌಗೋಳಿಕ ಮಾಹಿತಿ
ಜಿಲ್ಲೆಯ ವಾಯುವ್ಯ ಭಾಗದಲ್ಲಿ ಶಿವಾಲಿಕ್ ಶ್ರೇಣಿಯ ದುನ್ ಮತ್ತು ಸುಮೇಶ್ವರ ಬೆಟ್ಟಗಳಿವೆ. ಇವು ಅರಣ್ಯಾವೃತ. ಇಲ್ಲಿ ಸಾಲ್ ವೃಕ್ಷಗಳು ಹೆಚ್ಚು. ಸಮುದ್ರಮಟ್ಟಕ್ಕೆ ಸರಾಸರಿ 1,500' ಎತ್ತರದಲ್ಲಿರುವ 364 ಚ.ಮೈ. ವಿಸ್ತೀರ್ಣದ ಈ ಪ್ರದೇಶಕ್ಕೆ ದಕ್ಷಿಣದಲ್ಲಿ ನುರುಜುಗಲ್ಲಿನಿಂದ ಕೂಡಿದ ಕಿರು ಪ್ರದೇಶವೂ ಅದಕ್ಕೆ ದಕ್ಷಿಣದಲ್ಲಿ ಹುಲ್ಲಿನಿಂದ ಕೂಡಿದ ಜವುಗು ನೆಲವೂ (ಟೆರಾಯ್) ಇವೆ. ಜಿಲ್ಲೆಯ ಉಳಿದ ಭಾಗ ಮೆಕ್ಕಲು ಮಣ್ಣಿನ ಮೈದಾನ. ಅಲ್ಲಲ್ಲಿ ಮಾವಿನ ಮರಗಳ ತೋಪುಗಳಿವೆ. ಗಂಡಕ್, ದೊಡ್ಡ ಗಂಡಕ್, ಧನೌತೀ, ಭಾಗಮತೀ ಮತ್ತು ಲೇಲ್ ವಾಗೀ-ಇವು ಜಿಲ್ಲೆಯ ನದಿಗಳು. ಜಿಲ್ಲೆಯಲ್ಲಿ 139 ಚ.ಮೈ.ಗಳಷ್ಟು ಸರೋವರಗಳಿವೆ. ವಾರ್ಷಿಕ ಸರಾಸರಿ ಉಷ್ಣತೆ 760 ಫ್ಯಾ. ಮಳೆ ಸರಾಸರಿ 55'. ಮಳೆಗಾಲದಲ್ಲಿ ನದಿಗಳು ತುಂಬಿ ಹರಿದು ಅನಾಹುತ ಮಾಡುತ್ತವೆ. ನದಿಗಳ ಪಾತ್ರಗಳೂ ಆಗಾಗ ಬದಲಾಗುತ್ತದೆ. ಜಿಲ್ಲೆಯ ನದಿಗಳಲ್ಲಿ ಸಾಲಿಗ್ರಾಮಗಳು ಸಿಕ್ಕುತ್ತವೆ. ಬಂಗಾರದ ಚಿಕ್ಕ ಚಿಕ್ಕ ಕಣಗಳೂ ಪ್ರವಾಹದಲ್ಲಿ ತೇಲಿ ಬರುವುದುಂಟು. ಕೆಲವು ತೀರಗಳಲ್ಲಿ ಸುಣ್ಣಕಲ್ಲು ಸಿಕ್ಕುತ್ತದೆ. ಕ್ಷಾರ ಮಿಶ್ರಿತ ಮಣ್ಣಿನಿಂದ ಉಪ್ಪು ತೆಗೆಯುತ್ತಾರೆ.

ಉದ್ಯೋಗ ಮತ್ತು ವ್ಯಾಪಾರ
ಅರಣ್ಯಪ್ರದೇಶದಲ್ಲಿ ಮರಗಳನ್ನು ಕಡಿದು ಸಾಗಿಸುವುದು, ದನಗಳನ್ನು ಮೇಯಿಸುವುದು ಮುಖ್ಯ ಕಸುಬುಗಳು. ಗೋಧಿ, ಸಣಬು, ಮುಸುಕಿನಜೋಳ, ಎಣ್ಣೆಬೀಜಗಳು, ಗಸಗಸೆ, ನೀಲಿ ಮುಖ್ಯ ಬೆಳೆಗಳು. ಈಚೆಗೆ ನೀಲಿಯ ಬದಲು ಕಬ್ಬು ಹೆಚ್ಚಾಗಿ ಬೆಳೆಯುತ್ತಿದೆ. ತೆವುರ್ ಧಾಕಾ ಮತ್ತು ತ್ರಿವೇಣಿ ಕಾಲುವೆಗಳಿಂದ 1,35,000 ಎಕರೆಗಳಿಗೆ ನೀರಾವರಿ ಸೌಲಭ್ಯವುಂಟು.

ಕೈಮಗ್ಗದ ಬಟ್ಟೆ, ಚಾದರ, ಕಂಬಳಿಗಳು, ಮಣ್ಣಿನ ಪಾತ್ರೆಗಳು ಮುಂತಾದವು ಇಲ್ಲಿ ತಯಾರಾಗುತ್ತವೆ. ಬೆಟ್ಟಿಹಾದಲ್ಲಿ ಸಕ್ಕರೆಯನ್ನು ಶುದ್ದಗೊಳಿಸುವ ಕಾರ್ಖಾನೆಯಿದೆ. ಸರಾಹ್‍ದಲ್ಲಿ ಸಕ್ಕರೆ ಕಾರ್ಖಾನೆಯುಂಟು. ಸಕ್ಕರೆ ಮತ್ತು ಅಕ್ಕಿಗಿರಣಿಗಳ ಸಂಖ್ಯೆಯ ದೃಷ್ಟಿಯಿಂದ ಈ ಜಿಲ್ಲೆ ಬಿಹಾರ ರಾಜ್ಯದಲ್ಲೆ ಪ್ರಥಮ. ನೀಲಿಯ ವ್ಯಾಪಾರವೂ ನಡೆಯುತ್ತದೆ.

ನೇಪಾಳಕ್ಕೆ ಹೋಗುವ ಮುಖ್ಯರಸ್ತೆ ಚಂಪಾರಣ್ ಮುಖಾಂತರ ಹಾದು ಹೋಗುತ್ತದೆ. ನೀಲಿ, ಎಳ್ಳು, ಸಕ್ಕರೆ ಇಲ್ಲಿಂದ ರಫ್ತಾಗುತ್ತವೆ. ಬಟ್ಟೆ, ಉಪ್ಪು, ಸೀಮೆಎಣ್ಣೆ, ಕಲ್ಲಿದ್ದಲು ಮತ್ತು ತಂಬಾಕು ಆಮದಾಗುತ್ತವೆ. ವ್ಯಾಪಾರ ಸಾಮಾನ್ಯವಾಗಿ ನದಿಗಳ ಮುಖಾಂತರ ನಡೆಯುತ್ತದೆ.

ಇತಿಹಾಸ
ಹಿಂದೆ ಚಂಪಾರಣ್ ದಟ್ಟ ಕಾಡಾಗಿತ್ತು. ಇಲ್ಲಿ ರಾಮ ಮತ್ತು ಲವಕುಶರ ಯುದ್ಧ ಸಂಭವಿಸಿದ್ದರಿಂದ ಈ ಸ್ಥಳಕ್ಕೆ ಸಂಗ್ರಾಮಪುರ ಎನ್ನುವ ಹೆಸರು ಬಂತೆಂದು ಹೇಳಲಾಗಿದೆ. ಜಿಲ್ಲೆಯ ಅನೇಕ ಭಾಗಗಳಿಗೆ ಹಿಂದು ಋಷಿಗಳ ಹೆಸರಿನ್ನಿಡಲಾಗಿದೆ. ಈ ಭಾಗ ಮಿಥಿಲಾ ರಾಜ್ಯದಲ್ಲಿತ್ತೆನ್ನಲಾಗಿದೆ. ಇದು ಸ್ವಲ್ಪ ಕಾಲ ನೇಪಾಳದ ರಾಜರ ವಶದಲ್ಲಿದ್ದಿರಬಹುದು. 1765ರಲ್ಲಿ ಇದು ಈಸ್ಟ್ ಇಂಡಿಯ ಕಂಪನಿಯ ಆಡಳಿತಕ್ಕೆ ಸೇರಿತು. 1912ರಲ್ಲಿ ಬಿಹಾರ ಪ್ರಾಂತ್ಯದಲ್ಲಿ ಸಮಾವೇಶಗೊಂಡಿತು. ಈಗ ಬಿಹಾರ ರಾಜ್ಯದ ಒಂದು ಜಿಲ್ಲೆ.

ಮಹಾತ್ಮ ಗಾಂಧಿಯವರು ಇಲ್ಲಿಗೆ ಭೇಟಿ ಕೊಟ್ಟಂದಿನಿಂದ ಈ ಪ್ರದೇಶಕ್ಕೆ ರಾಜಕೀಯ ಮಹತ್ತ್ವ ಉಂಟಾಯಿತು. ನೀಲಿ ತೋಟದ ಕೆಲಸಗಾರರ ಸ್ಥಿತಿಯನ್ನು ಸ್ವತಃ ಪರಿಶೀಲಿಸಲು ಗಾಂಧೀಜಿ ಇಲ್ಲಿಗೆ ಬಂದಿದ್ದರು. ಅವರು ನಡೆಸಿದ ಸತ್ಯಾಗ್ರಹದ ಫಲವಾಗಿ ನೀಲಿ ಕೆಲಸಗಾರರ ಪರಿಸ್ಥಿತಿ ಉತ್ತಮಗೊಂಡಿತು. 			(ನೋಡಿ- ಚಂಪಾರಣ್-ಸತ್ಯಾಗ್ರಹ)		

1815ರ ನೇಪಾಳಿ ಕೌಲು ಸಹಿಯಾದ್ದು ಈ ಸ್ಥಳದಲ್ಲಿ. ಲೌರಿಯಾ ನಂದನಗಢ. ಲೌರಿಯಾ ಆರಾರಾಜ್ ಮತ್ತು ರಾಂಪುರ್ವದಲ್ಲಿ ಚಕ್ರವರ್ತಿ ಅಶೋಕನ ಶಾಸನಗಳಿವೆ.

ಸ್ವಾತಂತ್ರ್ಯ ಹೋರಾಟಗಳು
ಬಿಹಾರ
ಉಷ್ಣಮಾಪನ

ಉಷ್ಣತೆಯನ್ನು ಅಳೆಯುವ ಕ್ರಿಯೆ (Temperature measurement), ಅಳೆಯುವ ಸಾಧನದ ಹೆಸರು ಉಷ್ಣತಾಮಾಪಕ. ಉಷ್ಣತಾಮಾಪಕದಲ್ಲಿ ಎರಡು ನಿಶ್ಚಿತ ಬಿಂದುಗಳಿವೆ: (೧) ಒಂದು ಶಿಷ್ಟ ವಾಯುಭಾರ ಒತ್ತಡದಲ್ಲಿ ಕರಗುತ್ತಿರುವ ಶುದ್ಧ ಬರ್ಫದಲ್ಲಿ ಉಷ್ಣತಾಮಾಪಕವನ್ನು ಅದ್ದಿದಾಗ ಪಾದರಸ ಸ್ತಂಭ ಸೂಚಿಸುವ ಕೆಳಬಿಂದು; (೨) ಅಷ್ಟೇ ಒತ್ತಡದಲ್ಲಿ ಕುದಿಯುತ್ತಿರುವ ಶುದ್ದ ನೀರಿನಲ್ಲಿ ಅದನ್ನು ಅದ್ದಿದಾಗ ಸ್ತಂಭ ಸೂಚಿಸುವ ಮೇಲುಬಿಂದು. (೧೩.೫೯೫೧ ಗ್ರಾಂ/ಘ.ಸೆಂ.ಮೀ. ಸಾಂದ್ರತೆ ಇರುವ ಪಾದರಸದ ಸ್ತಂಭವನ್ನು ೭೬೦ ಮಿ.ಮೀ. ಎತ್ತರಕ್ಕೆ ಗುರುತ್ತ್ವಾಕರ್ಷಣೆಯ ಬೆಲೆ ೯೮೦.೬೬೫ ಸೆಂ.ಮೀ./ಸೆ. ಇರುವ ಸ್ಥಳದಲ್ಲಿ ಏರಿಸುವ ಒತ್ತಡವೇ ಒಂದು ಶಿಷ್ಟ ವಾಯುಭಾರ ಒತ್ತಡ: ಇದನ್ನು ಡೈನು(Dyne)ಗಳಲ್ಲಿ ವ್ಯಕ್ತಪಡಿಸಬೇಕು.) ಈ ಬಿಂದುಗಳ ಹೆಸರು ಕ್ರಮವಾಗಿ ಬರ್ಫಬಿಂದು ಮತ್ತು ಉಗಿಬಿಂದು. ಇವೆರಡು ಬಿಂದುಗಳ ನಡುವಿನ ಅಂತರದ ಹೆಸರು ಮೂಲಾಂತರ.

ವಿವಿಧ ಮಾಪನ ಪದ್ಧತಿಗಳ ತುಲನೆ

ವೈದ್ಯಕೀಯ ಉಷ್ಣಮಾಪನದ ಕಾರ್ಯ ನಿರ್ವಹಣೆ
ಈ ಉಷ್ಣತಾಮಾಪಕದ ಬುರುಡೆಯನ್ನು ಬಾಯೊಳಗೆ ನಾಲಗೆಯ ಕೆಳಗೆ ಅಥವಾ ಬಗಲಲ್ಲಿ ಇರಿಸಿದಾಗ ದೇಹದ ಉಷ್ಣತೆಯಿಂದ ವಿಕಾಸಗೊಳ್ಳುವ ಪಾದರಸ ಲೋಮನಾಳದ ಮೂಲಕ ಏರಿ ಅದರ ಸ್ತಂಭ ಒಂದು ಮಿತಿಯಲ್ಲಿ ನಿಲ್ಲುವುದು. ಈ ಕೊನೆ ಬಿಂದು ತೋರಿಸುವ ಗುರತೇ ದೇಹದ ಉಷ್ಣತೆ. ಬುರುಡೆಯನ್ನು ದೇಹ ಸಂಪರ್ಕದಿಂದ ಸರಿಸಿದಾಗ ಪಾದರಸ ಸ್ತಂಭ ಸಂಕೋಚಗೊಂಡು ಹಿಂದಕ್ಕೆ ಇಳಿಯಬೇಕು. ಆದರೆ ಲೋಮನಾಳದ ಆರಂಭದಲ್ಲಿ ಅದನ್ನೇ ಸ್ವಲ್ಪ ತಿರುಚಿ ಪಾದರಸದ ಹಿಂಜರಿತಕ್ಕೆ ಅಲ್ಲೊಂದು ಅಡಚಣೆ ರಚಿಸಲಾಗಿದೆ. ಹೀಗಾಗಿ ಏರಿದ ಸ್ತಂಭ ಅಲುಗಾಡದೇ ಅದೇ ಸ್ಥಾನದಲ್ಲಿ ನಿಂತಿರುವುದು. ಒಂದು ಅಯಸ್ಕಾಂತವನ್ನು ಉಷ್ಣತಾಮಾಪಕದ ಗಾಜಿನ ಮೇಲೆ ಬುರುಡೆಯೆಡೆಗೆ ಸರಿಸುವುದರ ಮೂಲಕ ಅಥವಾ ಬುರುಡೆ ಕೆಳಮುಖವಾಗಿರುವಂತೆ ಇನ್ನೊಂದು ಕೊನೆಯನ್ನು ಹಿಡಿದು ಕೊಡುವುದರ ಮೂಲಕ ಪಾದರಸ ಸ್ತಂಭವನ್ನು ಬುರುಡೆಗೆ ಮರಳುವಂತೆ ಮಾಡಬಹುದು.

ಉಲ್ಲೇಖ

ಭೌತಶಾಸ್ತ್ರ
ವೈದ್ಯಕ ವಿಜ್ಞಾನ
ವೈದ್ಯಕೀಯ
ಮೊರ್ಮುಗಾವೋ ಯುದ್ಧನೌಕೆ



ಸ್ವದೇಶಿ ನಿರ್ಮಿತ ವಿಶ್ವ ದರ್ಜೆಯ ಯುದ್ಧ ನೌಕೆ ಮೊರ್ಮುಗಾವೋ
ಸಂಪೂರ್ಣ ಸ್ವದೇಶಿ ನಿರ್ಮಿತ ವಿಶ್ವ ದರ್ಜೆಯ ಯುದ್ಧ ನೌಕೆ ಮೊರ್ಮುಗಾವೋ (Mormugao) ಅಥವಾ‘ಮರ್ಮಗೋವಾ’:
ರಾಡಾರ್‌ಗಳ ಕಣ್ತಪ್ಪಿಸಿ ನುಗ್ಗಿ ಸುಮಾರು 100 ಕಿ.ಮೀ. ದೂರದಲ್ಲಿ ಬರುತ್ತಿರುವ ಕ್ಷಿಪಣಿ ಅಥವಾ ವೈರಿ ವಿಮಾನಗಳನ್ನು ಪತ್ತೆ ಹಚ್ಚಿ ಹೊಡೆದುರುಳಿಸುವ ಸಾಮರ್ಥ್ಯ ಹೊಂದಿರುವ, ವಿಶ್ವದ ದರ್ಜೆಯ ಸ್ವದೇಶಿ ನಿರ್ಮಿತ ಯುದ್ಧನೌಕೆ ಮೊರ್ಮುಗಾವೋ.

ಈ ಅತ್ಯಾಧುನಿಕ ಕ್ಷಿಪಣಿಗಳನ್ನು ಅಳವಡಿಸಿದ ಸಂಪೂರ್ಣ ಸ್ವದೇಶಿ ನಿರ್ಮಿತ ವಿಶ್ವ ದರ್ಜೆಯ ಯುದ್ಧ ನೌಕೆಯನ್ನು ‘ಮರ್ಮಗೋವಾ’ವನ್ನು ನೌಕಾಪಡೆಯ ಮುಖ್ಯಸ್ಥ ಅಡ್ಮಿರಲ್ ಸನೀಲ್ ಲಾಂಬಾ ಅವರಿಂದ ಶನಿವಾರ  ಮುಂಬೈನಲ್ಲಿ ಉದ್ಘಾಟನೆಗೊಂಡಿತು.

ಸರ್ಕಾರಿ ಒಡೆತನದ ಮುಂಬೈನ ಮಜಗಾಂವ್ ಹಡಗುಗಟ್ಟೆಯಲ್ಲಿ ಇದನ್ನು ನಿರ್ಮಿಸಲಾಗಿದ್ದು, ಐಎನ್‌ಎಸ್‌ ವಿಶಾಖಪಟ್ಟಣಂ ಶ್ರೇಣಿಗೆ ಈ ಹಡಗು ಸೇರುತ್ತದೆ. 15ಬಿ ಯೋಜನೆಯಡಿ ನಿರ್ಮಿಸ ಲಾದ ಈ ನೌಕೆಯನ್ನು ಲಾಂಬಾ ಅವರು ಪತ್ನಿ ರೀನಾ ಜತೆ ಉದ್ಘಾಟನೆ ಮಾಡಿದ ನಂತರ ಅರಬ್ಬಿ ಸಮುದ್ರದಲ್ಲಿ ಪರೀಕ್ಷಾರ್ಥ ಸಂಚಾರಕ್ಕೆ ಬಿಡಲಾಯಿತು. ಕೆಲವು ಪರೀಕ್ಷೆಗಳನ್ನು ನಡೆಸಿದ ನಂತರ ಈ  ಯುದ್ಧ ನೌಕೆಯನ್ನು ಅಧಿಕೃತವಾಗಿ ನೌಕಾಪಡೆಗೆ ಸೇರಿಸಿ ಕೊಂಡು ‘ಐಎನ್ಎಸ್ ಮರ್ಮಗೋವಾ’ಅಥವಾ ಮೊರ್ಮುಗಾವೋ (Mormugao) ಎಂದು ಕರೆಯಲಾಗುತ್ತದೆ.ಈ ನೌಕೆಗೆ "ಮೊರ್ಮುಗಾವೋ' (ಗೋವಾ ಬಂದರಿನ ಹೆಸರು) ಎಂದು ನಾಮಕರಣ ಮಾಡಲಾಗಿದೆ.
ಫೋಟೊ:[]

ಸಾಮರ್ಥ್ಯ
7,300 ಟನ್ ಭಾರ ಇರುವ ಈ ನೌಕೆ ಗಂಟೆಗೆ 30 ನಾಟಿಕಲ್ ಮೈಲಿಗಿಂತಲೂ (55 ಕಿ.ಮೀ)  ವೇಗವಾಗಿ ಚಲಿಸುವ ಸಾಮರ್ಥ್ಯ ಹೊಂದಿದೆ. ಹಡಗಿನಿಂದ ಹಡಗಿಗೆ, ಹಡಗಿನಿಂದ ವಿಮಾನಕ್ಕೆ ಮತ್ತು ಹಡಗಿನಿಂದ  ಜಲಾಂತರ್ಗಾಮಿಗೆ ಕ್ಷಿಪಣಿ ದಾಳಿ ಮಾಡುವ ಸಾಮರ್ಥ್ಯವನ್ನು ಇದು ಹೊಂದಿದೆ. ಇದಲ್ಲದೆ ಜಲಾಂತರ್ಗಾಮಿಗಳನ್ನು ನಾಶ ಮಾಡುವ ಸಾಮರ್ಥ್ಯದ ಎರಡು ಹೆಲಿಕಾಪ್ಟರ್‌ಗಳನ್ನು ಈ ನೌಕೆ ಹೊಂದಿದೆ. ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆಯ ತಜ್ಞರು, ಖಾಸಗಿ ಮತ್ತು ಸರ್ಕಾರಿ ಸಂಸ್ಥೆಗಳ ತಜ್ಞರು ಈ ನೌಕೆಯ ವಿನ್ಯಾಸಕ್ಕೆ ಶ್ರಮಿಸಿದ್ದಾರೆ. ಈ ಶ್ರೇಣಿಯ ಮೊದಲ ಯುದ್ಧ ನೌಕೆ ವಿಶಾಖಪಟ್ಟಣಂನ್ನು  2015ರ ಏಪ್ರಿಲ್ 20ರಂದು ನೌಕಾಪಡೆಗೆ ಸೇರಿಸಿಕೊಳ್ಳಲಾಗಿದೆ. ಇದೇ ಶ್ರೇಣಿಯ ಇನ್ನೂ ನಾಲ್ಕು ನೌಕೆಗಳನ್ನು 2020–24ರ ಅವಧಿಯಲ್ಲಿ ನಿರ್ಮಿಸಿ ನೌಕಾಪಡೆಗೆ ಸೇರಿಸಿಕೊಳ್ಳುವ ಯೋಜನೆ ಇದೆ.
ರಾಡಾರ್‌ಗಳ ಕಣ್ತಪ್ಪಿಸಿ ನುಗ್ಗಿ ಸುಮಾರು 100 ಕಿ.ಮೀ. ದೂರದಲ್ಲಿ ಬರುತ್ತಿರುವ ಕ್ಷಿಪಣಿ ಅಥವಾ ವೈರಿ ವಿಮಾನಗಳನ್ನು ಪತ್ತೆ ಹಚ್ಚಿ ಹೊಡೆದುರುಳಿಸುವ ಸಾಮರ್ಥ್ಯ ಹೊಂದಿರುವ, ವಿಶ್ವದ ದರ್ಜೆಯ ಸ್ವದೇಶಿ ನಿರ್ಮಿತ ಯುದ್ಧನೌಕೆ.

ವೆಚ್ಚ
ಒಟ್ಟು 29,700 ಕೋಟಿ ರೂಪಾಯಿ ವೆಚ್ಚದಲ್ಲಿ ನಾಲ್ಕು ನೂತನ ಯುದ್ಧನೌಕೆ ತಯಾರಾಗಲಿದ್ದು, ಈ ಶ್ರೇಣಿಯನೌಕೆಗಳಲ್ಲಿ "ಮೊರ್ಮುಗಾವೋ' ಒಂದಾಗಿದೆ. ಸರಿಸುಮಾರು ಈ ಒಂದೇ ಯುದ್ಧನೌಕೆಯ ವೆಚ್ಚ ಸುಮಾರು 7 ಸಾವಿರ ಕೋಟಿ ರೂ. ಆಗಲಿದೆ. ಈ ಹಿಂದೆ ಐಎನ್‌ಎಸ್‌ ವಿಶಾಖಪಟ್ಟಣಂ ಎಂಬ ಯುದ್ಧನೌಕೆಯನ್ನು ಕಳೆದ ವರ್ಷ ಲೋಕಾರ್ಪಣೆ ಮಾಡಲಾಗಿತ್ತು. ಮಜಗಾಂವ್‌ ಡಾಕ್‌ಶಿಪ್‌ ಬಿಲ್ಡರ್ಸ್‌ ಲಿಮಿಟೆಡ್‌ (ಎಂಡಿಎಲ…) 15ಬಿ ಪ್ರಾಜೆಕ್ಟ್ ಅಡಿಯಲ್ಲಿ ಈ ನೌಕೆಯನ್ನು ನಿರ್ಮಿಸಿದೆ. ಈ ಯುದ್ಧನೌಕೆಯನ್ನು ನೌಕಾಪಡೆಯಲ್ಲಿ 2020ಕ್ಕೆ ಮುನ್ನ ಪೂರ್ಣ ಪ್ರಮಾಣದಲ್ಲಿ ಬಳಸಿಕೊಳ್ಳಲಾಗುತ್ತದೆ.

ನೋಡಿ
ಎಚ್ಎಎಲ್ ತೇಜಸ್
ಜಿ.ಎಸ್.ಎಲ್.ವಿ
ಎಚ್ಎಎಲ್ ತೇಜಸ್
ಮಂಗಳಯಾನ
ಭೂಸ್ಥಾಯೀ ಉಪಗ್ರಹ ಉಡ್ಡಯನ ವಾಹನ-GSLV

ಉಲ್ಲೇಖ
.
ಭಾರತೀಯ ಭೂಸೇನೆ

ಭಾರತೀಯ ನೌಕಾ ಸೇನೆ

 ಭಾರತೀಯ ವಾಯುಸೇನೆ‎
ಭಾರತೀಯ ನೌಕಾ ಸೇನೆಯ ಉಭಯವಾಸಿ ಯುದ್ಧ ನೌಕೆಗಳು
ಸೃಜನ್ ಲೋಕೇಶ್

ಸೃಜನ್ ಲೋಕೇಶ್ (ಜನನ ಜೂನ್ ೨೮, ೧೯೮೦) ಕನ್ನಡ ಚಲನಚಿತ್ರ ನಟ , ದೂರದರ್ಶನ ನಿರೂಪಕ , ರೇಡಿಯೋ ನಿರೂಪಕ , ನಿರ್ಮಾಪಕರು. ಅವರ ತಂದೆ ಲೋಕೇಶ್ ಅವರು ರಂಗಭೂಮಿಯ ಕಲಾವಿದರು ಮತ್ತು ಚಲನಚಿತ್ರ ನಟರಾಗಿದ್ದರು. ಅವರ ತಾಯಿ ಗಿರಿಜಾ ಲೋಕೇಶ್ ಅವರು ದೂರದರ್ಶನದ ನಟಿ. ಅವರ ಅಜ್ಜ ಸುಬ್ಬಯ್ಯ ನಾಯ್ಡು ಕನ್ನಡ ಮೂಕ ಚಲನಚಿತ್ರದ ಪ್ರಪ್ರಥಮ ನಟನಾಗಿದ್ದರು.

ಕುಟುಂಬ
ಸೃಜನ್ ರವರು ಬೆಂಗಳೂರಿನಲ್ಲಿ ಜನಿಸಿದರು. ೨೦೦೧ರಲ್ಲಿ ಅವರು ಎಸ್.ಎಸ್.ಎಮ್.ಆರ್.ವಿ ಕಾಲೇಜಿನಲ್ಲಿ ಪದವಿ ಪಡೆದರು. ಅವರ ತಂಗಿ ಪೂಜಾ ಲೋಕೇಶ್ ಕನ್ನಡ ಹಾಗು ತಮಿಳಿನ ಕಲಾವಿದೆ. ಅವರ ಪತ್ನಿ ಗ್ರೀಷ್ಮ ರಂಗಭೂಮಿ ಕಲಾವಿದೆ, ದೂರದರ್ಶನದ ನಟಿ ಹಾಗು ಕಥಕ್ಕಳಿ ನೃತ್ಯಗಾರ್ತಿ .

ನಟನಾವೃತ್ತಿ
ಸೃಜನ್ ಲೋಕೇಶ್ ಆರಂಭದಲ್ಲಿ ನಟಿಸಿದ ಚಲನಚಿತ್ರದಲ್ಲಿ ಯಶಸ್ಸನ್ನು ಕಾಣಲಿಲ್ಲ . ಇತ್ತೀಚಿನ ದಿನಗಳಲ್ಲಿ , ಅವರ ದೂರದರ್ಶನ ಕಾರ್ಯಕ್ರಮ ಮಜಾ ವಿತ್ ಸೃಜಾ , ಮಜಾ ಟಾಕೀಸ್ ಪ್ರಸಿದ್ದಿ ಪಡೆಯಿತು.

ಬಾಲ ನಟನಾಗಿ
ಅವರ ಸುತ್ತ ಚಲನಚಿತ್ರ ಹಾಗು ರಂಗಭೂಮಿಯ ಕಲಾವಿದರು ಇದ್ದುದರಿಂದ ಅವರಿಗೆ ನಟನಾವೃತ್ತಿಯಲ್ಲಿ ಮುಂದು ಹೋಗಲು ಪ್ರೇರೇಪಣೆಯಾಗಿತ್ತು. ಅವರು ೧೯೯೦ರಲ್ಲಿ ತೆರೆ ಕಾಣಿದ ಬುಜಂಗಯ್ಯನ ದಶಾವಾತಾರ ಮತ್ತು ೧೯೯೧ರಲ್ಲಿ ಬಿಡುಗಡೆಯಾದ ವೀರಪ್ಪನ್ ಎಂಬ ಚಲನಚಿತ್ರದಲ್ಲಿ ಬಾಲನಟನಾಗಿ ಚಿತ್ರಮಂದಿರಕ್ಕೆ ಕಾಲಿಟ್ಟರು.

ಪಾತ್ರಗಳಲ್ಲಿ
ಸೃಜನ್ ಅವರು ರಾಧಿಕಾ ಕುಮಾರಸ್ವಾಮಿ ಜೊರೆ ನಟಿಸಿದ ನೀಲ ಮೇಘ ಶ್ಯಾಮ ಎಂಬ ಚಲನಚಿತ್ರದಿಂದ ತಮ್ಮ ಅಭಿನಯದ ವೃತ್ತಿಜೀವನವನ್ನು ಆರಂಭಿಸಿದರು. ಅವರು ನಟನಾಗಿ ಯಶಸ್ಸನ್ನು ಕಾಣಲಿಲ್ಲ. ಅವರು ಪೋಷಕ ಪಾತ್ರಗಳಲ್ಲಿ ಅಭಿನಯಿಸಲು ಮುಂದುವರಿಸಿದರು. ಅವರು ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ ಚಲನಚಿತ್ರಗಳು ಪೊರ್ಕಿ, ನವಗ್ರಹ , ಚಿಂಗಾರಿ , ಎದೆಗಾರಿಕೆ , ಅಂದರ್ ಬಾಹರ್ , ಸ್ನೇಹಿತರು , ಐಪಿಸಿ ಸೆಕ್ಷನ್ ೩೦೦ ಮತ್ತು ಹಲವಾರು . ಅವರು ಹಲವಾರು ರಿಯಾಲಿಟಿ ಶೋಗಳನ್ನು ಹೋಸ್ಟ್ ಮಾಡಿದ್ದಾರೆ. ಆನೆ ಪಟಾಕಿ ಎನ್ನುವ ಚಲನಚಿತ್ರವು ಹನ್ನೊಂದು ವರ್ಷಗಳ ನಂತರ ಅವರ ಎರಡನೇಯ ಚಿತ್ರವಾಗಿತ್ತು .

ನಿರ್ಮಾಣ
೨೦೧೩ರಲ್ಲಿ  ಲೋಕೇಶ್ ಪ್ರೊಡಕ್ಷನ್ಸ್ ಪ್ರಾರಂಭಿಸಿದರು. ಇದನ್ನು ಸೃಜನ್ ಲೋಕೇಶ್ ಮತ್ತು ಗಿರಿಜಾ ಲೋಕೇಶ್ ನಿಭಾಯಿಸುತ್ತಿದ್ದಾರೆ. ಅವರ ನಿರ್ಮಾಣದಲ್ಲಿ ಹಲವಾರು ದೂರದರ್ಶನ ಕಾರ್ಯಕ್ರಮಗಳು ಹೊರಬಂದಿದೆ. ಚಾಲೆಂಜ್ , ಛೋಟಾ ಚಾಂಪಿಯನ್ಸ್ , ಕಾಸಿಗೆ ಟಾಸು . ಪ್ರಸ್ತುತ ಮಜಾ ಟಾಕೀಸ್ ಎನ್ನುವ ಕಾರ್ಯಕ್ರಮವನ್ನು ನಿರ್ಮಾಣಿಸಿದ್ದಾರೆ . ಕಾಸಿಗೆ ಟಾಸ್ ಎನ್ನುವ ರಿಯಾಲಿಟಿ ಕಾರ್ಯಕ್ರಮವನ್ನು ಕನ್ನಡದ ಬಿಗ್ ಬಾಸ್ ಸ್ಪರ್ದಿ ರೋಹಿತ್ ನಡೆಸಿ ಕೊಟ್ಟರು . ಪ್ರಸ್ತುತ ಮಜಾ ಟಾಕೀಸ್ ಎಂಬ ಕಾರ್ಯಕ್ರಮವನ್ನು ಸೃಜನವರು ಹಾಸ್ಯವನ್ನು ಪ್ರಧಾನಿಸುತ್ತದೆ . ಈ ಕಾರ್ಯಕ್ರಮವನ್ನು ಸೃಜನವರೇ ನಿರ್ದೇಶಿಸಿದ್ದಾರೆ . ಹಿಂದಿಯ ಕಾಮಿಡಿ ನೈಟ್ಸ್ ವಿತ್ ಕಪಿಲ್ ಎನ್ನುವ ಕಾರ್ಯಕ್ರಮದ ಮೇಲೆ ಆಧಾರಿತವಾಗಿದೆ .

ಪ್ರಶಸ್ತಿಗಳು ಮತ್ತು ಗೌರವಗಳು
*೨೦೧೧ರಲ್ಲಿ ಸುವರ್ಣ ಚಾನೆಲ್ ಅವರು ಅತ್ಯುತ್ತಮ ನಿರೂಪಕ ಎನ್ನುವ ಪ್ರಶಸ್ತಿ ನೀಡಿದ್ದಾರೆ .         

*೨೦೧೧ರಲ್ಲಿ ಬಿಗ್ ಎಂಟರ್ಟೇಂಮೆಂಟ್ ಅವಾರ್ಡ್ ನಲ್ಲಿ ಅತ್ಯಂತ ಜನಪ್ರಿಯ ವರ್ಗದಲ್ಲಿ ಅತ್ಯುತ್ತಮ ನಿರೂಪಕ ಎನ್ನುವ ಪ್ರಶಸ್ತಿ ಲಭಿಸಿದೆ.                                 

*೨೦೧೨ & ೨೦೧೩ರ ಮಾಧ್ಯಮ ಅವಾರ್ಡ್ಸ್ ನಲ್ಲಿ ಅತ್ಯುತ್ತಮ ಅಂಕರ್ ಎನ್ನುವ ವರ್ಗದಲ್ಲಿ ಪ್ರಶಸ್ತಿ ದೊರಕಿದೆ.

ಚಲನಚಿತ್ರಗಳ ಪಟ್ಟಿ

ಟಿವಿ ಕಾರ್ಯಕ್ರಮಗಳ ಪಟ್ಟಿ

ಉಲ್ಲೇಖಗಳು 

ಚಲನಚಿತ್ರ ನಟರು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಆಲ್ಕೀನ್

ಕನಿಷ್ಠ ಪಕ್ಷ ಒಂದು ದ್ವಿಬಂಧ (Double bond) ಇರುವ ಅಣುಗಳನ್ನು ಹೊಂದಿರುವ ವಿವೃತಶೃಂಖಲೆಯುಳ್ಳ (Open Chain) ಅಪರ್ಯಾಪ್ತ (ಅನ್‍ಸ್ಯಾಚುರೇಟೆಡ್) ಹೈಡ್ರೋಕಾರ್ಬನ್‍ಗಳ ಸಾರ್ವತ್ರಿಕ ನಾಮಕ್ಕೆ ಆಲ್ಕೀನ್ ಎಂದು ಹೆಸರು. ಇವು ಬಹುವರ್ತನಾಶೀಲ ಗುಣವುಳ್ಳವು. ಇವನ್ನು ಓಲಿಫೀನ್ಸ್ ಅಥವಾ ಎಥಿಲಿನಿಕ್ ಹೈಡ್ರೊಕಾರ್ಬನ್‍ಗಳೆಂದು ಕರೆಯುತ್ತಾರೆ.

ರಚನೆ
ಒಂದೇ ಒಂದು ದ್ವಿಬಂಧವಿರುವ ಆಲ್ಕೀನ್‍ಗಳನ್ನು CnH2n ( n=2 ಅಥವಾ ಹೆಚ್ಚು) ಎಂಬ ಸಾರ್ವತ್ರಿಕ ಸೂತ್ರದಿಂದ ನಿರೂಪಿಸಬಹುದು. ಈ ಶ್ರೇಣಿಯ ಮೊದಲೆರಡರಲ್ಲಿ ಎಥಿಲೀನ್ (ಈಫೇನ್) CH2:CH2 ಪ್ರೊಪಿಲೋನ್ (ಪ್ರೊಪೀನ್) CH2:CH CH3 ಇವು ಸೇರಿವೆ. ಎರಡು ಅಥವಾ ಅಧಿಕ ದ್ವಿಬಂಧಗಳಿರುವಾಗ ಆಲ್ಕೀನುಗಳನ್ನು, ಆಲ್ಕಡೈನ್‍ಗಳು, ಆಲ್ಕಟ್ರೈನಗಳು ಇತ್ಯಾದಿ ಅಥವಾ ಡೈಓಲಿಫಿನ್ಸ್. ಟ್ರೈಓಲಿಫಿನ್ಸ್ ಇತ್ಯಾದಿ ಎಂದೂ ಕರೆವುದುಂಟು. ಒಂದಕ್ಕಿಂತ ಹೆಚ್ಚಿಗೆ ದ್ವಿಬಂಧಗಳುಳ್ಳ ಹೈಡ್ರೊಕಾರ್ಬನ್ನುಗಳಲ್ಲೆಲ್ಲ ಬ್ಯುಟಿಡೈನ್ (1,3-ಬ್ಯುಟಿಡೈನ್) ಅತಿ ಮುಖ್ಯವಾದುದು. CH2:CHCH.CH2.

ಉಲ್ಲೇಖ
ರಸಾಯನಶಾಸ್ತ್ರ
ಇಂಗಾಲೀಯ ರಸಾಯನಶಾಸ್ತ್ರ
ಜಗನ್ಮೋಹನ್ ಅರಮನೆ

ಮೈಸೂರಿಗೆ ಭೇಟಿ ನೀಡುವ ಸಂದರ್ಭದಲ್ಲಿ ಅಲ್ಲಿನ ಪುರಾತನ ಕಟ್ಟಡಗಳ ಪಟ್ಟಿಯಲ್ಲಿ ಒಂದಾದ ಜಗನ್ಮೋಹನ ಅರಮನೆಯನ್ನು ಹೋಗಿ ನೋಡಬಹುದು. ಈ ಸ್ಥಳವನ್ನು ಮೈಸೂರಿನ ಅರಸರು 1861ರಲ್ಲಿ ನಿರ್ಮಿಸಿದರು ಮತ್ತು 1897ರಲ್ಲಿ ಹಳೆಯ ಮರದ ಅರಮನೆಯೂ ಬೆಂಕಿಗಾಹುತಿಯಾದ ಸಂದರ್ಭದಲ್ಲಿ ಹೊಸ ಅರಮನೆಯನ್ನು ಕಟ್ಟುವವರೆಗೂ ಒಂದು ಅರಸ ಕುಟುಂಬದ ನಿವಾಸವಾಗಿತ್ತು.1902ರಲ್ಲಿ ನಾಲ್ವಡಿ ಕೃಷ್ಣರಾಜ ಒಡೆಯರ್‌ರವರು ಈ ಅರಮನೆಯ ಅಧಿಕಾರವನ್ನು ತೆಗೆದುಕೊಂಡರು ಆ ಸಮಯದಲ್ಲಿ ಭಾರತದ ವೈಸ್ರಾಯ್ ಮತ್ತು ರಾಜ್ಯಪಾಲರಾಗಿದ್ದ ಲಾರ್ಡ್ ಕರ್ಜನ್ ರವರು ಸಂಭ್ರಮಾಚರಣೆಯಲ್ಲಿ ಪಾಲ್ಗೊಂಡಿದ್ದರು. ಪ್ರವಾಸಿಗರು ನಾಲ್ವಡಿ ಕೃಷ್ಣರಾಜ ಒಡೆಯರ್ ರವರ ಕಲ್ಯಾಣ ಮಹೋತ್ಸವದ ಸಂದರ್ಭದಲ್ಲಿ ಸ್ಥಾಪಿಸಲಾದ ಬೃಹತ್ ಕಲ್ಯಾಣ ಮಂಟಪವನ್ನು ಕಾಣಬಹುದು. ಈ ಮಂಟಪವನ್ನು ದರ್ಬಾರ್ ಹಾಲ್ ಎಂದೂ ಪ್ರಸಿದ್ಧವಾಗಿದ್ದು ನಾಲ್ವಡಿ ಕೃಷ್ಣರಾಜ  ಒಡೆಯರು ತಮ್ಮ ಹುಟ್ಟು ಹಬ್ಬವನ್ನು ಆಚರಿಸುತ್ತಿದ್ದ ಸ್ಥಳವೆಂದು ಪ್ರಖ್ಯಾತಿಯಾಗಿದೆ.ಈ ಒಳಾಂಗಣವನ್ನು ವಿಶೇಷ ಸಂದರ್ಭಗಳಾದ ಸಂಗೀತ ಕಛೇರಿ, ನಾಟಕ, ಸಾಂಸ್ಕೃತಿಕ ಚಟುವಟಿಕೆಗಳು ಮತ್ತು ಮೈಸೂರು ವಿಶ್ವವಿದ್ಯಾನಿಲಯದ ಘಟಿಕೋತ್ಸವಕ್ಕಾಗಿ ಬಳಸಲಾಗುತ್ತಿತ್ತು. ಪ್ರಸ್ತುತವಾಗಿ ಈ ಸ್ಥಳವನ್ನು ಸಾಂಸ್ಕೃತಿಕ ಕಾರ್ಯಕ್ರಮಗಳ ಆಯೋಜನ ಮತ್ತು ದಸರಾ ಹಬ್ಬದ ಸಂದರ್ಭದಲ್ಲಿ ನಡೆಯುವ ಸಮ್ಮೇಳನಗಳಿಗಾಗಿ ಬಳಸಲಾಗುತ್ತಿದೆ. ಇಲ್ಲಿ ಎರಡು ದೊಡ್ಡ ಮರದ ದ್ವಾರಗಳಿದ್ದು ಅವುಗಳ ಮೇಲೆ ವಿಷ್ಣುವಿನ ದಶಾವತಾರವನ್ನು ಕೊರೆಯಲಾಗಿದ್ದು, ಮುಖ್ಯ ನಿರ್ಮಾಣವು ಮೈಸೂರು ಅರಸರ ವಿವಿಧ ಕಲಾಕೃತಿ ಮತ್ತು ಕರಕುಶಲಗಳನ್ನು ಪ್ರದರ್ಶಿಸುತ್ತದೆ.

ಉಲ್ಲೇಖಗಳು

ಮೈಸೂರು ಜಿಲ್ಲೆಯ ಪ್ರವಾಸಿ ತಾಣಗಳು
ಓರಿಯಂಟಲ್ ಸಂಶೋಧನಾ ಸಂಸ್ಥೆ

ಓರಿಯಂಟಲ್ ಸಂಶೋಧನಾ ಸಂಸ್ಥೆ 
 1891ರಲ್ಲಿ ಸ್ಥಾಪಿಸಲಾಗಿರುವ ಓರಿಯಂಟಲ್ ಸಂಶೋಧನಾ ಸಂಸ್ಥೆಯನ್ನು ಮೈಸೂರಿಗೆ ಹೋಗುವ ಪ್ರವಾಸಿಗರು ಒಮ್ಮೆ ಭೇಟಿ ಕೊಟ್ಟು ನೋಡಬೇಕಾದ ಸ್ಥಳ. ಇದನ್ನು ಮೈಸೂರಿನ ಮಹಾರಾಜ ಸರ್ಕಾರವು ನಿರ್ಮಿಸಿದರು. ಮುಖ್ಯ ಉದ್ಧೇಶ ಹಳೆಯ ಸಂಸ್ಕೃತ ಮತ್ತು ಹಾಲೋಗ್ರಾಫ್ ಗಳನ್ನು ಸಂಗ್ರಹಿಸಿ, ಬದಲಿಸಿ, ಪ್ರಕಾಶಿಸಿ ಮತ್ತು ಕಾಯ್ದುಕೊಳ್ಳುವುದು. ಇಲ್ಲಿ 33000ಕ್ಕೂ ಹೆಚ್ಚು ತಾಳೆ ಗರಿಗಳ ಬರಹಗಳಿವೆ. ಮೊತ್ತಮೊದಲು ಈ ಸಂಸ್ಥೆಯನ್ನು ಆರಂಭಿಸಿದ್ದು ಶಿಕ್ಷಣಾ ಇಲಾಖೆಯಾದರೂ ನಂತರದಲ್ಲಿ ಮೈಸೂರು ವಿಶ್ವವಿದ್ಯಾನಿಲಯವು ಇದನ್ನು ತನ್ನ ಸ್ವಾಮ್ಯಕ್ಕೆ ತೆಗೆದುಕೊಂಡಿತು, 1943ರಲ್ಲಿ ಈ ಸಂಸ್ಥೆಯು ನವೀನ ಮತ್ತು ಪ್ರಸ್ತುತ ಹೆಸರಾದ ಓರಿಯಂಟಲ್ ಸಂಶೋಧನಾ ಸಂಸ್ಥೆ ಎಂಬ ಹೆಸರನ್ನು ಪಡೆಯಿತು.ಓರಿಯಂಟಲ್ ಸಂಶೋಧನಾ ಸಂಸ್ಥೆಯು ಎಲ್ಲ ವಾರದ ದಿನಗಳಲ್ಲಿ ಮುಂಜಾನೆ 8 ರಿಂದ ರಾತ್ರಿ 8 ರವರೆಗೆ ತೆರೆದಿರುತ್ತದೆ ಮತ್ತು ರಜಾ ದಿನಗಳಂದು ಮುಂಜಾನೆ 10ರಿಂದ ಸಂಜೆ 5.30ರವರೆಗೆ ಕಾರ್ಯ ನಿರ್ವಹಿಸುತ್ತದೆ.

ಉಲ್ಲೇಖಗಳು
 An article in The Hindu - A monumental heritage 
 An Article in Hindu - Mysore varsity renovating Oriental Research Institute 
 An article in Jan Samachar 
 An article in Star of Mysore about Arthashastra manuscript 
 Of oriental history , ಟೈಮ್ಸ್ ಆಫ್ ಇಂಡಿಯ

ಸಂಶೋಧನೆ
ಸಂಸ್ಕ್ರತಿ
ಕೆಲೊರಿ

ಕೆಲೊರಿಯು ಉಷ್ಣದ ಪರಿಮಾಣವನ್ನು ಅಳೆಯಲು ಉಪಯೋಗಿಸುವ ಏಕಮಾನ.  ಒಂದು ಗ್ರಾಂ ನೀರಿನ ಉಷ್ಣತೆಯನ್ನು ೧೪.೫೦ ಸೆಂ.ನಿಂದ ೧೫.೫೦  ಸೆಂ.ಗೆ (ಅಂದರೆ ಒಂದು ಸೆಂ) ಏರಿಸಲು ಬೇಕಾಗುವ ಉಷ್ಣ ಪರಿಮಾಣಕ್ಕೆ ಒಂದು ಕೆಲೊರಿ ಎಂದು ಹೆಸರು.  ಇದರ ಪರಿಮಾಣ ಅಳೆಯುವ ಪರಿಸ್ಥಿತಿ ಹಾಗೂ ಸ್ಥಳವನ್ನು ಅವಲಂಬಿಸಿದೆ.  ಆದರೆ ಈಗ ವಿದ್ಯುನ್ಮಾನಗಳಲ್ಲಿ ಕೆಲೊರಿಯನ್ನು ಹೆಚ್ಚು ನಿಖರವಾಗಿ ಅಳೆಯಬಹುದು.  ೨೦ನೆಯ ಶತಮಾನದ ಸಾಧನ ಹಾಗೂ ನಿಖರತೆಯ ವಿಧಾನಗಳಿಂದಾಗಿ ನೀರಿನ ಸಾಪೇಕ್ಷ ಉಷ್ಣತೆಯ ಆದರ್ಶದ ಆಧಾರದಿಂದ ಉಷ್ಣವನ್ನು ಅಳೆಯುವುದರ ಜೊತೆಗೆ ಜೌಲನ್ನು ಆದರ್ಶಮಾನವನ್ನಾಗಿ ತೆಗೆದುಕೊಳ್ಳಲಾಗಿದೆ.
ಕಿಲೋ ಕೆಲೊರಿ:  ಇದು ೧೦೦೦ ಕೆಲೊರಿಗಳಿಗೆ ಸಮ.  ತಂತ್ರಶಾಸ್ತ್ರಜ್ಞರು ಇದನ್ನು ಬಳಸುತ್ತಾರೆ.  ಇನ್ನು, ಒಂದು ಪೌಂಡ್ ಕೆಲೊರಿ ೪೫೩.೬ ಕಿಲೊರಿಗಳಿಗೆ ಸಮ.  ಲಂಡನ್‍ನಲ್ಲಿ ನಡೆದ ಅಂತರರಾಷ್ಟ್ರೀಯ ಸಮ್ಮೇಳನವೊಂದರಲ್ಲಿ ಒಂದು ಕೆಲೊರಿ (೧/೮೬೦) ವಾಟ್-ಗಂಟೆಗೆ ಸಮ ಎಂದು ಖಚಿತಪಡಿಸಲಾಯಿತು.

ಕೆಲೊರಿ ಮಾಪನ

ಭೌತ ಹಾಗೂ ರಾಸಾಯನಿಕವಾಗಿ ವಸ್ತುವಿನ ಸ್ಥಿತಿಯಲ್ಲಿ ಬದಲಾವಣೆ ಆದಾಗ ಬಿಡುಗಡೆಯಾಗುವ ಅಥವಾ ಹೀರಿಕೊಳ್ಳುವ ಉಷ್ಣದ ಪರಿಮಾಣವನ್ನು ಅಳೆಯುವ ವಿಜ್ಞಾನ (ಕೆಲೊರಿಮೆಟ್ರಿ). ಉಷ್ಣವನ್ನು, ಪರೋಕ್ಷವಾಗಿ, ಅದು ಉಂಟು ಮಾಡುವ ಪರಿಣಾಮಗಳಿಂದ ಅಳೆಯಬಹುದು. ಉದಾಹರಣೆಗೆ ಉಷ್ಣತಾ ವ್ಯತ್ಯಾಸ, ಭೌತಸ್ಥಿತಿ ಬದಲಾವಣೆ, ಶಕ್ತಿ ರೂಪಾಂತರ ಇತ್ಯಾದಿ. ಯಾವುದಾದರೂ ಒಂದು ವಸ್ತು ಮತ್ತು ವಾತಾವರಣದ ನಡುವಣ ಶಕ್ತಿ ವಿನಿಮಯ ಉಷ್ಣ ಅಥವಾ ಕಾರ್ಯ ಅಥವಾ ಎರಡರ ರೂಪದಲ್ಲೂ ಇರಬಹುದು. ಕೆಲೊರಿಮಾಪನ ಶಕ್ತಿ ಬದಲಾವಣೆಗಳನ್ನು ನಿರ್ಧರಿಸಲು ಬಹಳ ಅನುಕೂಲವಾಗಿದೆ. ಉಷ್ಣರೂಪದ ಶಕ್ತಿಯನ್ನು ಅಳೆಯುವ ಸಾಧನದ ಹೆಸರು ಕೆಲೊರಿಮಾಪಕ. ಇದರಲ್ಲಿ ಅನೇಕ ಬಗೆಗಳಿವೆ. ಶಕ್ತಿ ಉಷ್ಣವಾಗಿ ರೂಪಾಂತರ ಹೊಂದಿದ ಪರಿಮಾಣವನ್ನು ಇವು ಅಳೆಯಬಲ್ಲವು. ಸಾಮಾನ್ಯವಾಗಿ ಮೂರು ಘಟಕಗಳನ್ನು ಅಳೆಯುವುದರಿಂದ ಕೆಲೊರಿಮಾಪನ ಸಾಧ್ಯ. ಅವುಗಳು 
 ಕೆಲೊರಿಮಾಪಕ ಮತ್ತು ಅದರಲ್ಲಿರುವ ವಸ್ತುಗಳ ಉಷ್ಣತೆಯನ್ನು ಅಳೆಯುವಕೆ.
 ಹೊರಗಿನಿಂದ ಕೆಲೊರಿಮಾಪಕಕ್ಕೆ ಸೇರಿಸಿದ ಶಕ್ತಿಯ ಪರಿಮಾಣ.
 ಕೆಲೊರಿಮಾಪಕ ಹಾಗೂ ವಾತಾವರಣ ಇವುಗಳ ನಡುವಣ ಶಕ್ತಿವಿನಿಮಯ ಪರಿಮಾಣದ ಅಳೆಯುವಿಕೆ.

ಉಲ್ಲೇಖ

ಭೌತಶಾಸ್ತ್ರ
ರಸಾಯನಶಾಸ್ತ್ರ
ವಿಜ್ಞಾನ
ದಶಲಕ್ಷಣ ಪರ್ವ

ದಶಲಕ್ಷಣ ಪರ್ವ ಜೈನ ಧರ್ಮದ ಪ್ರಮುಖ ಹಬ್ಬಗಳಲ್ಲಿ ಒಂದು. ಈ ಹಬ್ಬವನ್ನು ಭಾದ್ರಪದ ಮಾಸದ ಶುಕ್ಲಪಕ್ಷದ ಪಂಚಮಿ(ಗಣೇಶ ಚತುರ್ಥಿಯ ಮರುದಿನ)ಯಿಂದ ಹುಣ್ಣಿಮೆವರೆಗೆ ಹತ್ತು ದಿನಗಳ ಕಾಲ ಆಚರಿಸಲಾಗುತ್ತದೆ. ದಿಗಂಬರ ಪಂಥದ ಅನುಯಾಯಿಗಳು ಈ ಪರ್ವಕ್ಕೆ ದಶಲಕ್ಷಣ ಎಂದು ಕರೆದರೆ, ಶ್ವೇತಾಂಬರ ಪಂಥೀಯರು ಈ ಪರ್ವಕ್ಕೆ ಪರ್ಯೂಷಣ ಎಂದು ಕರೆಯುತ್ತಾರೆ. ಈ ದಶಧರ್ಮಾರಾಧನೆಯ ಕೊನೆಯ ದಿನ ಕ್ಷಮಾವಾಣಿ ದಿನವನ್ನಾಗಿ ಆಚರಿಸುವ ಸಂಪ್ರದಾಯವಿದೆ. ಶ್ವೇತಾಂಬರ ಪಂಥೀಯರಲ್ಲಿ ಈ ದಿನಕ್ಕೆ ಸಂವತ್ಸರೀ ಎಂಬ ಹೆಸರು ಇದೆ. ಪರಸ್ಪರ ಕ್ಷಮೆಯಾಚಿಸುವುದರ ಮೂಲಕ ತಮ್ಮಿಂದ ಆಗಿರುವ ತಪ್ಪು - ಕೋಪಗಳನ್ನು ಮರೆತು ಕ್ಷಮಿಸಬೇಕೆಂದು ಕೇಳುತ್ತಾರೆ.

ಉದ್ದೇಶ
ಪರ್ವ ಅಂದರೆ ಹಬ್ಬ. ಹಬ್ಬವೆಂದರೆ ಸಂಭ್ರಮ, ಸಡಗರ, ಸಂತೋಷ, ಸುಖ-ಭೋಗದ ಕನಸು ಕಾಣುತ್ತೇವೆ. ಆದರೆ ದಶಲಕ್ಷಣ ಪರ್ವ ಭೋಗದ ಪರ್ವವಲ್ಲ, ತ್ಯಾಗದ ಪರ್ವ, ವೈರಾಗ್ಯದ ಪರ್ವ. ವೈರಾಗ್ಯದ ಕಡೆಗೆ ಮನಸ್ಸನ್ನು ಕೊಂಡೊಯ್ಯುವ ಪರ್ವವಾಗಿದೆ.
ಇದು ಅಧ್ಯಾತ್ಮಿಕ ಪರ್ವವಾಗಿದ್ದು, ನಮ್ಮ ಭಾವನೆಗಳನ್ನು ಪರಿಷ್ಕರಿಸಿ ಪರಿಶುದ್ದಗೊಳಿಸುವ ಹಬ್ಬವಾಗಿದೆ. ವರ್ತನೆಯಲ್ಲಿ ಪರಿವರ್ತನೆ ಮಾಡುವ ಪರ್ವವಾಗಿದೆ. ವಿಕಾರ ಭಾವನೆಗಳನ್ನು ತ್ಯಜಿಸಿ, ಮಾನವೀಯ ಮೌಲ್ಯಗಳನ್ನು ಹೊಂದಿರುವ ಉದಾತ್ತ ಭಾವನೆಗಳನ್ನು ಸ್ವೀಕರಿಸುವುದೇ ಈ ಪರ್ವದ ಮೂಲ ಉದ್ದೇಶವಾಗಿದೆ. ಈ ಪರ್ವದಲ್ಲಿ ಶ್ರಾವಕ - ಶ್ರಾವಕಿಯರು ಸಂಯಮಿಗಳಾಗುತ್ತಾರೆ. ಜಪ-ತಪ, ಪೂಜೆ, ಧ್ಯಾನ, ಪ್ರಾರ್ಥನೆಯಲ್ಲಿ ತಲ್ಲೀನರಾಗುತ್ತಾರೆ. ತಮ್ಮ ಪ್ರಾಯ, ಶಕ್ತಿ - ಸಾಮರ್ಥಕ್ಕೆ ಅನುಗುಣವಾಗಿ ಉಪವಾಸ ಮಾಡುತ್ತಾರೆ. 

ಜೈನ ಧರ್ಮೀಯರು ತಮ್ಮ ನಿತ್ಯಜೀವನದಲ್ಲಿ ಆಚರಿಸಬೇಕಾದ ದಶಧರ್ಮಗಳೆಂದರೆ- 
 ಕ್ಷಮೆ 
 ಮಾರ್ದವತೆ 
 ಆರ್ಜವ 
 ಶೌಚ 
 ಸತ್ಯ 
 ಸಂಯಮ 
 ತಪ 
 ತ್ಯಾಗ 
 ಆಕಿಂಚನ್ಯ ಮತ್ತು 
 ಬ್ರಹ್ಮಚರ್ಯ  

ಈ ದಶಲಕ್ಷಣ   ಪರ್ವದಂದು ಆಯಾ ದಿನ ಆ ಧರ್ಮದ ಬಗ್ಗೆ ಚಿಂತನ-ಮಂಥನ ನಡೆಸಿ ಆತ್ಮ ಧರ್ಮವನ್ನು ತಿಳಿಯುವ ಪ್ರಯತ್ನ ಮಾಡಲಾಗುತ್ತದೆ. ಎಲ್ಲಾ ಬಸದಿ(ಜೈನ ಮಂದಿರ)ಗಳಲ್ಲಿ ಸಂಗೀತ ಸಹಿತ ಅಷ್ಟವಿಧಾರ್ಚನೆ ಪೂಜೆ, ಆಯಾ ದಿನದ ವಿಷಯಕ್ಕೆ ಸಂಬಂಧಿಸಿದಂತೆ ವಿದ್ವಾಂಸರಿಂದ ಪ್ರವಚನ,  ಮೊದಲಾದ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಗುತ್ತದೆ.

ಹತ್ತು ಧರ್ಮಗಳ ವಿವರಣೆ ಮತ್ತು ಮಹತ್ವ

ಉತ್ತಮ ಕ್ಷಮಾ
ಕ್ರೋಧವೆಂಬ ಕಷಾಯವನ್ನು, ಕೋಪ ತಾಪವನ್ನು, ಒರಟು ತನವನ್ನು ಬಿಟ್ಟು ಸರಳ, ಸಭ್ಯ, ಸಾತ್ವಿಕನಾಗಿ ಬಾಳುವುದೇ ಕ್ಷಮಾ ಧರ್ಮ. ಕ್ಷಮೆಯು ಅಂತರಂಗದ ಸ್ವಭಾವ. ಅಹಿಂಸೆಯ ಹೆಗ್ಗುರುತು. ಇಂತಹ ಸೌಮ್ಯ ಗುಣವನ್ನು ಬೆಳೆಸಿಕೊಡು ಬಾಳುವುದೇ ಉತ್ತಮ ಕ್ಷಮಾ ಧರ್ಮವಾಗಿದೆ.

ಉತ್ತಮ ಮಾರ್ದವ
ಮನ, ವಚನ, ಕಾಯದಲ್ಲಿ ಮೃದು ಸ್ವಭಾವದಿಂದ, ಶಾಂತಿಯಿಂದ ಬಾಳುವುದೇ ಮಾರ್ದವ ಧರ್ಮ. ಅಹಂಕಾರ ತೊರೆದು, ಮಮಕಾರ ಬಿಟ್ಟು ಸರಳ ಜೀವನ ನಡೆಸುವುದೇ ಮಾರ್ದವವಾಗಿದೆ.

ಉತ್ತಮ ಆರ್ಜವ
ಕುಟಿಲತೆಯನ್ನು ತ್ಯಜಿಸಿ ಧರ್ಮ, ನ್ಯಾಯ ಮಾರ್ಗದಲ್ಲಿ ಸಾತ್ವಿಕ ಜೀವನ ನಡೆಸುವುದೇ ಆರ್ಜವ ಧರ್ಮವಾಗಿದೆ.

ಉತ್ತಮ ಶೌಚ
ಆಂತರಿಕ ಪವಿತ್ರತೆಯೆ ಶೌಚ ಧರ್ಮ, ಅತಿಯಾಸೆ, ಜಿಪುಣತನ ತೊರೆದು ಉದಾರ ಗುಣಗಳಿಂದ ದಾನ, ಧರ್ಮ ಪರೋಪಕಾರದೊಂದಿಗೆ ಉತ್ತಮ ಜೀವನ ನಡೆಸುವುದೇ ಶೌಚ ಧರ್ಮವಾಗಿದೆ.

ಉತ್ತಮ ಸತ್ಯ
ಸುಳ್ಳು, ಮೋಸ ವಂಚನೆಯನ್ನು ತೊರೆದು ಪ್ರಾಮಾಣಿಕವಾಗಿ ಬಾಳುವುದೇ ಸತ್ಯ ಧರ್ಮ, ತನ್ನ ನಡೆ - ನುಡಿಯನ್ನುಉತ್ತಮವಾಗಿಟ್ಟುಕೊಂಡು ಸತ್ಯವಾದ ಧರ್ಮ, ದೇವರು, ಗುರು, ಶಾಸ್ತ್ರವನ್ನು ನಂಬಿ ತಿಳಿದು ಪಾಲಿಸುವುದೇ ಉತ್ತಮ ಸತ್ಯವಾಗಿರುತ್ತದೆ.

ಉತ್ತಮ ಸಂಯಮ
ಇಂದ್ರಿಯ ಮತ್ತು ಮನಸ್ಸನ್ನು ನಿಗ್ರಹಿಸಿ, ಶೀಲವಂತರಾಗಿ, ವ್ರತ - ನಿಯಮಗಳೊಂದಿಗೆ ಧ್ಯಾನ, ಸ್ವಾಧ್ಯಾಯ ಮಾಡುವುದೇ ಸಂಯಮ ಧರ್ಮವಾಗಿದೆ.

ಉತ್ತಮ ತಪ
ಆಸೆ - ಆಕಾಂಕ್ಷೆಗಳನ್ನು ನಿರೋದಿಸಿ ತನು - ಮನವನ್ನು ನಿಯಂತ್ರಿಸಿ ಉಪವಾಸಾದಿ ನಿಯಮಗಳ ಪಾಲನೆ ಉತ್ತಮ ತಪವಾಗಿದೆ.

ಉತ್ತಮ ತ್ಯಾಗ
ಅಹಂಕಾರ, ಮಮಕಾರ ತ್ಯಜಿಸಿ, ದಾನ - ಧರ್ಮ, ಪರೋಪಕಾರ ಮಾಡುತ್ತಾ, ಆತ್ಮ ಧರ್ಮವನ್ನು ನಂಬಿ, ತಿಳಿದು ಪಾಲಿಸುವುದೇ ಉತ್ತಮ ತ್ಯಾಗ ಧರ್ಮವಾಗಿದೆ.

ಉತ್ತಮ ಆಕಿಂಚನ್ಯ
ಎಲ್ಲಾ ಬಾಹ್ಯ ಪರಿಗ್ರಹಗಳನ್ನು ತೊರೆದು ವೀತರಾಗ ಭಾವದಿಂದ ಬಾಳುವುದೇ ಆಕಿಂಚನ್ಯ ಧರ್ಮ. ಧಾರ್ಮಿಕ ಕ್ರಿಯೆಯಲ್ಲಿ ತೊಡಗಿ, ಸಾತ್ವಿಕ ವೃತ್ತಿಯಿಂದ ಬಾಳುವುದೇ ಆಕಿಂಚನ್ಯ ಧರ್ಮವಾಗಿದೆ.

ಉತ್ತಮ ಬ್ರಹ್ಮಚರ್ಯ
ಆತ್ಮಜ್ಞಾನವನ್ನು ಹೊಂದಿ ಆತ್ಮಾರಾಧನೆಯಲ್ಲಿ ನಿರತವಾಗಿ, ಸರಳ, ಸಾತ್ವಿಕ ಆಹಾರ ಸೇವನೆಯೊಂದಿಗೆ ಬಾಳುವುದೇ ಉತ್ತಮ ಬ್ರಹ್ಮಚರ್ಯ ಧರ್ಮವಾಗಿದೆ.

ಉಲ್ಲೇಖ
http://epaper.prajavani.net/Home/index?Edition=151&Date=MjAvMDkvMjAxNg==&Page=196441

 ಜೈನ ಧರ್ಮ
 ಜೈನರ ಹಬ್ಬಗಳು
ಹುಳುಹಿಡುಕನ ಗಿಡ

ಈ ಸಸ್ಯವು ಡ್ರೊಸೀರ ಬರ್ಮಾನೈ (Drosera burmannii Vahl.) ಎಂಬ ವೈಜ್ಞಾನಿಕ ಹೆಸರನ್ನು ಒಳಗೊಂಡಿದ್ದು, ಡ್ರೊಸೀರೇಸಿ ಎಂಬ ಸಸ್ಯ ಕುಟುಂಬಕ್ಕೆ ಸೇರಿದೆ. ಇದು ಏಕಋತು ಮೂಲಿಕೆಯಾಗಿದೆ. 

ಈ ಜಾತಿಯ ಸಸ್ಯಗಳು ಉತ್ತರ ಮತ್ತು ಪೂರ್ವ ಆಸ್ಟ್ರೇಲಿಯಾ, ಭಾರತ, ಚೀನಾ, ಜಪಾನ್, ಮತ್ತು ಆಗ್ನೇಯ ಏಷ್ಯಾಗಳಲ್ಲಿ ಕಾಣಸಿಗುತ್ತವೆ.

ಇತರ ಹೆಸರುಗಳು
ಕ್ರಿಮಿಭಕ್ಷ
ಪುಷಕಾ

ಸಸ್ಯವರ್ಣನೆ
ಈ ಮೂಲಿಕೆಯು ಕಡಲಂಚಿನ ಸಸ್ಯಾವರಣದಲ್ಲಿ ಬೆಳೆಯುತ್ತದೆ. ಇದು ಭತ್ತದ ಗದ್ದೆಯಲ್ಲಿ ಕೊಯ್ಲಾದ ನಂತರ ಹುಲುಸಾಗಿ ಬೆಳೆಯುತ್ತದೆ. ಕಳ್ಳಿ ಕುರುಚಲು ಗಿಡಗಳನ್ನೊಳಗೊಂಡ ಸಸ್ಯಾವರಣದ ಸಮೀಪವಿರುವ ಒದ್ದೆ ನೆಲದಲ್ಲಿ, ಕೆರೆಯಂಗಳದಲ್ಲಿ ಮೂಡಿಬರುತ್ತದೆ. ಚಮಚದಾಕಾರದ ಎಲೆಗಳು ಕುಬ್ಜವಾದ ಕಾಂಡದ ಮೇಲಿದ್ದು, ನೆಲಕ್ಕೆ ಅಂಟಿಕೊಂಡಂತೆ ಹರಡಿರುತ್ತವೆ. ಕನಿಷ್ಟ ೧ ರಿಂದ ೩ ಸೆ. ಮೀ ವರೆಗೆ ಹರಡಿಕೊಂಡಿರುತ್ತದೆ. ಈ ಜಾತಿಯ ಸಸ್ಯಗಳು ಹಸಿರು, ಕಡು ಹಸಿರು, ಕೆಂಪು ಹಸಿರು ಮತ್ತು ಚಿನ್ನದಂತ ಹಸಿರು ಬಣ್ಣಗಳಲ್ಲಿ ಕಂಡುಬರುತ್ತದೆ.

ಉಪಯೋಗಗಳು
 ಗಿಡದ ಸಮೂಲವನ್ನು ಅರೆದು ಕಾಲಿನ ಅಣಿ (ಕಲ್ಲೂತ್ತು) ಇರುವ ಕಡೆ ಲೇಪಿಸಿದರೆ, ಕಲ್ಲೂತ್ತು ಗುಣವಾಗುತ್ತದೆ.
 ಸಮೂಲದ ರಸವನ್ನು ಮೊಸರಿನೊಡನೆ ಕುಡಿಸುವುದರಿಂದ ಮೂತ್ರ ತಡೆಯು ಗುಣವಾಗುತ್ತದೆ.
 ಗಿಡದ ಸ್ವರಸವು ಮಕ್ಕಳ ನಾಯಿ ಕೆಮ್ಮಿಗೆ ಔಷಧವಾಗಿದೆ.
 ಹಗೇವು ಅಥವಾ ಕಣಜದೊಳಗೆ ಹೋದವರು ಮೂರ್ಛೆ ಹೋದಾಗ ಗಿಡದ ಸಮೂಲವನ್ನು ಕುಟ್ಟಿ ಹಿಂಡಿ ರಸ ಮಾಡಿ ಕುಡಿಸಿದರೆ, ಬೇಗ ಎಚ್ಚರಗೊಳ್ಳುತ್ತಾರೆ.

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಐಸೋಮರ್

ಎರಡು ಅಥವಾ ಅನೇಕ ರಾಸಾಯನಿಕ ಸಂಯುಕ್ತಗಳ ಅಣುಸೂತ್ರ (Chemical formula) ಒಂದೇ ಇದ್ದು ಅವುಗಳ ಗುಣಲಕ್ಷಣಗಳಲ್ಲಿ ವ್ಯತ್ಯಾಸವಿರುವಿಕೆ. ಇಂಥ ಸಂಯುಕ್ತಗಳಿಗೆ ಐಸೊಮರ್‍ ಅಥವಾ ಸಮಾಂಗಿಗಳು ಎಂದು ಹೆಸರು.

ಇತಿಹಾಸ

ಒಂದು ಸಂಯುಕ್ತದಲ್ಲಿರುವ ರಾಸಾಯನಿಕ ಧಾತುಗಳು ಮತ್ತು ಅವುಗಳ ಪ್ರಮಾಣ-ಅಂದರೆ ಸಂಯುಕ್ತದ ಸಂಯೋಜನೆ (ಕಾಂಪೊಸಿಷನ್) ಅದರ ಗುಣಲಕ್ಷಣಗಳನ್ನು ನಿರ್ಧರಿಸುವುದೆಂದು ಒಂದು ಕಾಲದಲ್ಲಿ ನಂಬಲಾಗಿತ್ತು. ಸಂಯುಕ್ತಗಳ ಸಂಯೋಜನೆ ಒಂದೇ ಆಗಿದ್ದು ಅವುಗಳ ಅಣು ತೂಕಗಳಲ್ಲಿ ವ್ಯತ್ಯಾಸವಿರುವುದು ಸಾಧ್ಯವೆಂಬುದನ್ನು ರಸಾಯನಶಾಸ್ತ್ರದ ವಿಜ್ಞಾನಿಗಳು ಅಧ್ಯಯನದ ಮೂಲಕ ಕಂಡುಕೊಂಡರು. ಅಸಿಟೆಲೀನ್ ಮತ್ತು ಬೆಂಜೀನ್ ಎರಡರಲ್ಲೂ ಅದೇ ಧಾತುಗಳು (ಕಾರ್ಬನ್ ಮತ್ತು ಹೈಡ್ರೋಜನ್) ಅದೇ ಪ್ರಮಾಣದಲ್ಲಿ (ಕಾರ್ಬನ್ನಿನ ಒಂದು ಪರಮಾಣು ಹೈಡ್ರೋಜನ್ನಿನ ಒಂದು ಪರಮಾಣು) ಇದೆ. ಎರಡಕ್ಕೂ ಮೂಲಸೂತ್ರ (ಎಂಪಿರಿಕಲ್ ಫಾರ್ಮುಲ) ಒಂದೇ, CH. ಈ ಸೂತ್ರದಂತೆ ಯಾವುದೇ ಸಂಯುಕ್ತದ ಅಣುವಿನಲ್ಲಿ ಒಂದು ಕಾರ್ಬನ್ ಪರಮಾಣು ಮತ್ತು ಒಂದು ಹೈಡ್ರೋಜನ್ ಪರಮಾಣು ಇದ್ದುದೇ ಆದರೆ ಅಣುತೂಕ ೧೩ ಆಗಿರಬೇಕಿತ್ತು. ಆದರೆ ಅಸಿಟಿಲೀನ್ ಅಣುತೂಕ 26; ಆದ್ದರಿಂದ ಅದರ ಅಣುಸೂತ್ರ C2H2. ಬೆಂಜೀನ್ ಅಣುತೂಕ 78; ಆದ್ದರಿಂದ ಅದರ ಅಣುಸೂತ್ರ C6H6. ಅಣುವಿನಲ್ಲಿರುವ ವಿವಿಧ ಬಗೆಯ ಪರಮಾಣುಗಳ ಸಂಖ್ಯೆಯನ್ನೂ ಸೂಚಿಸುವ ಈ ಅಣುಸೂತ್ರವೇ ಸಂಯುಕ್ತದ ಗುಣಲಕ್ಷಣಗಳನ್ನು ನಿರ್ಧರಿಸುವುದೆಂಬ ಭಾವನೆ ಬಹುಕಾಲ ರೂಢಿಯಲ್ಲಿತ್ತು. ಆರ್ಗಾನಿಕ್ ರಸಾಯನ ವಿಜ್ಞಾನ ಜನ್ಮತಾಳಿದ ಪ್ರಾರಂಭದಲ್ಲಿಯೇ ಈ ಭಾವನೆಯನ್ನೂ ಕೈಬಿಡಬೇಕಾಗಿ ಬಂತು. ಸಂಯುಕ್ತಗಳ ಅಣುಸೂತ್ರಗಳು ಒಂದೇ ಇದ್ದರೂ ಅಣುಗಳಲ್ಲಿರುವ ಪರಮಾಣುಗಳ ಜೋಡಣೆಯಲ್ಲಿ ವ್ಯತ್ಯಾಸವಿರಬಹುದಾದ್ದರಿಂದ ಒಂದೇ ಅಣುಸೂತ್ರವಿರುವ ಎರಡು ಅಥವಾ ಅನೇಕ ಸಂಯುಕ್ತಗಳಿರುವುದು ಸಾಧ್ಯ. ಆರ್ಗಾನಕ್ ರಸಾಯನವಿಜ್ಞಾನ ಬೆಳೆದಂತೆಲ್ಲ ಐಸೊಮೆರಿಸಂ ನಿದರ್ಶನಗಳು ಹೇರಳವಾಗಿ ದೊರೆತು ಅದರ ಆಧ್ಯಯನಕ್ಕೆ ಈ ವಿಜ್ಞಾನ ವಿಭಾಗದಲ್ಲಿ ವಿಶೇಷ ಪ್ರಾಮುಖ್ಯ ಬಂದಿದೆ. ಐಸೋಮರ್‍ಗಳ ಅಣುಗಳಲ್ಲಿರುವ ಬೇರೆ ಬೇರೆ ಬಗೆಯ ಪರಮಾಣುಗಳ ಸಂಖ್ಯೆ ಒಂದೇ ಆಗಿದ್ದು ಅವುಗಳ ಜೋಡಣೆಯಲ್ಲಿ ಮಾತ್ರ ವ್ಯತ್ಯಾಸವಿರುವುದಷ್ಟೆ. ಈ ವ್ಯತ್ಯಾಸ ಎದ್ದುಕಾಣಬಹುದು, ಇಲ್ಲವೆ ಬಲು ಸೂಕ್ಷ್ಮವಾಗಿರಬಹುದು. ಇವನ್ನು ಅನುಸರಿಸಿ ಬಗೆಬಗೆಯ ಐಸೊಮೆರಿಸಂಗಳನ್ನು ಗುರುತಿಸಿ ಅವುಗಳಿಗೆ ಬೇರೆ ಬೇರೆ ಹೆಸರುಗಳನ್ನು ಕೊಟ್ಟಿದ್ದಾರೆ. ವಿವಿಧ ಬಗೆಯ ಐಸೊಮೆರಿಸಂಗಳನ್ನು ಸ್ಥೂಲವಾಗಿ ಎರಡು ಗುಂಪುಗಳಾಗಿ ವಿಂಗಡಿಸಬಹುದು: 1. ರಚನೀಯ ಐಸೊಮೆರಿಸಂ (ಸ್ಟ್ರಕ್ಚರಲ್ ಐಸೊಮೆರಿಸಂ), 2. ಸ್ಟೀರಿಯೊ ಐಸೊಮೆರಿಸಂ. ಐಸೊಮರ್‍ಗಳ ರಚನೆಯಲ್ಲಿಯೇ ವ್ಯತ್ಯಾಸವಿದ್ದರೆ ಅದನ್ನು ರಚನೀಯ ಐಸೊಮೆರಿಸಂ ಎನ್ನುತ್ತಾರೆ. ಇಲ್ಲಿ ರಚನೆ ಎಂಬ ಶಬ್ದವನ್ನು ಒಂದು ವಿಶಿಷ್ಟ ಪಾರಿಭಾಷಿಕ ಅರ್ಥದಲ್ಲಿ ಬಳಸಲಾಗಿದೆ. ಅಣುವಿನಲ್ಲಿರುವ ವಿವಿಧ ಪರಮಾಣುಗಳು, ಪರಮಾಣುಪುಂಜಗಳು ಮತ್ತು ವಿವಿಧ ಬಗೆಯ ಬಂಧಗಳು ಇವುಗಳ ಅನುಕ್ರಮಕ್ಕೆ ರಚನೆ ಎಂದು ಅರ್ಥ. ಉದಾಹರಣೆಗೆ, ಈಥೈಲ್ ಆಲ್ಕೊಹಾಲ್ ಮತ್ತು ಡೈಮೀಥೈಲ್ ಈಥರ್‍ಗಳ ರಚನೆಯಲ್ಲಿ ವ್ಯತ್ಯಾಸವಿದೆ.

ಉಲ್ಲೇಖ

ರಸಾಯನಶಾಸ್ತ್ರ
ಕಪಿಲ್ ಶರ್ಮ

ಕಪಿಲ್ ಶರ್ಮ ರವರು ಒಬ್ಬ ಹಾಸ್ಯಗಾರ, ನಟ, ನಿರೂಪಕ ಹಾಗೂ ನಿರ್ಮಾಪಕ.ಇವರು ೨ ಏಪ್ರಿಲ್ ೧೯೮೧ ಅಮೃತ್‌ಸರ್, ಪಂಜಾಬನಲ್ಲಿ ಜನಿಸಿದರು. ಇವರು ಶ್ರೀರಾಮ್ ಆಶ್ರಮ ಶಾಲೆಯಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮುಗಿಸಿದರು. ನಂತರ ಪದವಿ ಪೂರವ ಶಿಕ್ಷಣವನ್ನು ಅಮೃತ್‌ಸರ್ ಹಿಂದೂ ಕಾಲೇಜಿನಲ್ಲಿ ಮುಗಿಸಿ ನಂತರ ತಮ್ಮ ಬಿ.ಎ. ಪದವಿಯನ್ನು ಜಲಂಧರಿನ ಅಪೀಜಯ್ ಕಾಲೇಜ್ ಆಫ್ ಫೈನ್ ಆರ್ಟ್ಸನಲ್ಲಿ ಪೂರ್ಣಗೊಳಿಸಿದರು.

ಕುಟುಂಬ
ಇವರ ತಂದೆಯ ಹೆಸರು ಕೆ.ಶರ್ಮ ಹಾಗೂ ತಾಯಿಯ ಹೆಸರು ಜನಕ್ ರಾಣಿ,. ಇವರು ಮಧ್ಯಮ ವರ್ಗದ ಕುಟುಂಬದಿಂದ ಬಂದವರು.ಇವರ ತಂದೆ ಪಂಜಾಬ್ನಲ್ಲಿ ಮುಖ್ಯ ಕಾನ್ಸ್ಟೇಬಲ್ ಆಗಿ ಕಾರ್ಯ ನಿರ್ವಹಿಸಿದ್ದರು.ಇವರ ತಂದೆ ೨೦೦೪ರಲ್ಲಿ ಕ್ಯಾನ್ಸರ್ ಕಾಯಿಲೆಯಿಂದ ದೆಹೆಲಿಯಲ್ಲಿ ತೀರಿಕೊಂಡರು. ಕಪಿಲ್ ಶರ್ಮರವರು ತಮ್ಮ ಬಾಲ್ಯದಲ್ಲಿ ಗಾಯಕರಾಗಬೇಕೆಂಬ ಆಸೆ ಇಟ್ಟುಕೊಂಡಿದ್ದರು.

ವೃತ್ತಿ

೨೦೦೭ ರಲ್ಲಿ ಕಾಮಿಲ್ ರಿಯಾಲಿಟಿ ಟೆಲಿವಿಷನ್ ಶೋ ದಿ ಗ್ರೇಟ್ ಇಂಡಿಯನ್ ಲಾಫ್ಟರ್ ಚಾಲೆಂಜ್ ಗೆದ್ದ ನಂತರ ಕಪಿಲ್ ಖ್ಯಾತಿ ಗಳಿಸಿದರು, ಇದಕ್ಕಾಗಿ ಅವರು ೧೦ ಲಕ್ಷ ನಗದು ಬಹುಮಾನವನ್ನು ಗೆದ್ದರು. ಅವರು ಈ ಹಿಂದೆ ಎಂಹೆಚ್ ಒನ್ ಚಾನೆಲ್‌ನಲ್ಲಿ ಪಂಜಾಬಿ ಕಾರ್ಯಕ್ರಮ ಹಸ್ಡೆ ಹಸಂಡೆ ರಾವೊದಲ್ಲಿ ಕೆಲಸ ಮಾಡಿದ್ದರು. ಗಾಯಕನಾಗಲು ತಾನು ಮುಂಬೈಗೆ ತೆರಳಿದ್ದೇನೆ ಎಂದು ಶರ್ಮಾ ಹೇಳಿದ್ದಾರೆ.

ಅವರು ಸೋನಿಯ ಕಾಮಿಡಿ ಸರ್ಕಸ್‌ನಲ್ಲಿ ಭಾಗವಹಿಸಿದರು. ಮತ್ತು ಪ್ರದರ್ಶನದ ಆರು ಋತುಗಳನ್ನು ಗೆದ್ದರು. ೨೦೦೮ ರಲ್ಲಿ ಉಸ್ತಾಡಾನ್ ಕಾ ಉಸ್ತಾದ್ ಪ್ರದರ್ಶನದಲ್ಲಿ ಕಪಿಲ್ ಅವರನ್ನು ಸ್ಪರ್ಧಿಯಾಗಿ ನೋಡಲಾಯಿತು. ೨೦೧೩ ರಲ್ಲಿ, ಕಪಿಲ್ ತನ್ನ ಸ್ವಂತ ಪ್ರದರ್ಶನವಾದ ಕಾಮಿಡಿ ನೈಟ್ಸ್ ವಿಥ್ ಕಪಿಲ್ ಅನ್ನು ತನ್ನ ಬ್ಯಾನರ್ ಕೆ ೯ ಪ್ರೊಡಕ್ಷನ್ಸ್ ಆನ್ ಕಲರ್ಸ್ ಅಡಿಯಲ್ಲಿ ಪ್ರಾರಂಭಿಸಿದರು.

ಸಿಎನ್‌ಎನ್-ಐಬಿಎನ್ ಇಂಡಿಯನ್ ಆಫ್ ದಿ ಇಯರ್ ಅವಾರ್ಡ್ಸ್ ೨೦೧೩ ರಲ್ಲಿ, ಕಪಿಲ್ ಅವರನ್ನು ಹಿರಿಯ ನಟ ಅಮೋಲ್ ಪಾಲೇಕರ್ ಅವರು ಮನರಂಜನಾ ವಿಭಾಗದಲ್ಲಿ ವರ್ಷದ ಭಾರತೀಯ ಪ್ರಶಸ್ತಿಗೆ ಸನ್ಮಾನಿಸಿದರು. ೨೦೧೪ ರ ಲೋಕಸಭಾ ಚುನಾವಣೆಯ ಸಂದರ್ಭದಲ್ಲಿ ಅವರನ್ನು ದೆಹಲಿ ಚುನಾವಣಾ ಆಯೋಗವು ಬ್ರಾಂಡ್ ಅಂಬಾಸಿಡರ್ ಆಗಿ ನೇಮಿಸಿತು.

ಕಪಿಲ್ ೨೦೧೫ ರಲ್ಲಿ ಕರಣ್ ಜೋಹರ್ ಅವರೊಂದಿಗೆ ೬೦ ನೇ ಫಿಲ್ಮ್‌ಫೇರ್ ಪ್ರಶಸ್ತಿಗಳ ಸಹ-ನಿರೂಪಕರಾಗಿದ್ದರು. ಸೆಲೆಬ್ರಿಟಿ ಕ್ರಿಕೆಟ್ ಲೀಗ್, ೨೦೧೪ ರ ನಾಲ್ಕನೇ ಋತುವಿನಲ್ಲಿ ಅವರು ನಿರೂಪಕರಾಗಿದ್ದರು. ಅವರು ಭಾರತೀಯ ಟೆಲಿವಿಷನ್ ಗೇಮ್ ಶೋ ಕೌನ್ ಬನೇಗಾ ಕರೋಡ್ಪತಿನ ಎಂಟನೇ ಋತುವಿನ ಆರಂಭಿಕ ಸಂಚಿಕೆಯಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡರು ಮತ್ತು ದಿ ಅನುಪಮ್ ಖೇರ್ ಶೋನಲ್ಲಿ ಪ್ರಸಿದ್ಧ ಅತಿಥಿಯಾಗಿ ಕಾಣಿಸಿಕೊಂಡರು. ಅವರು ೨೦೧೭ ರಲ್ಲಿ ಕಾಫಿ ವಿಥ್ ಕರಣ್ ಚಿತ್ರದಲ್ಲಿ ಅತಿಥಿಯಾಗಿ ಕಾಣಿಸಿಕೊಂಡರು.

ಕಿಸ್ ಕಿಸ್ಕೊ ​​ಪ್ಯಾರ್ ಕರೂನ್ ಚಿತ್ರದಲ್ಲಿ ಕಪಿಲ್ ಬಾಲಿವುಡ್‌ಗೆ ಪಾದಾರ್ಪಣೆ ಮಾಡಿದರು, ಅಬ್ಬಾಸ್ ಮುಸ್ತಾನ್ ನಿರ್ದೇಶಿಸಿದ ರೋಮ್ಯಾಂಟಿಕ್-ಹಾಸ್ಯ ಚಿತ್ರ ನಾಲ್ಕು ಅವಲೀಸ್, ಎಲಿ ಅವ್ರಾಮ್, ಮಂಜಾರಿ ಫಡ್ನಿಸ್, ಸಿಮ್ರಾನ್ ಕೌರ್ ಮುಂಡಿ ಮತ್ತು ಸಾಯಿ ಲೋಕೂರ್. ಈ ಚಲನಚಿತ್ರವು ೨೫ ಸೆಪ್ಟೆಂಬರ್ ೨೦೧೫ ರಂದು ವಿಮರ್ಶಕರ ಮಿಶ್ರ ವಿಮರ್ಶೆಗಳಿಗೆ ಬಿಡುಗಡೆಯಾಯಿತು ಮತ್ತು ಚೊಚ್ಚಲ ಆಟಗಾರನಿಗೆ ಆರಂಭಿಕ ದಿನದ ವ್ಯವಹಾರವನ್ನು ದಾಖಲಿಸಿತು.

೨೫ ಮಾರ್ಚ್ ೨೦೧೮ ರಂದು ಫ್ಯಾಮಿಲಿ ಟೈಮ್ ವಿಥ್ ಕಪಿಲ್ ಶರ್ಮಾ ಎಂದು ಪ್ರಾರಂಭಿಸಲಾಯಿತು, ಇದು ಕೇವಲ ೧ ಕಂತುಗಳ ನಂತರ ಏಪ್ರಿಲ್ ೧ ರಂದು ಕೊನೆಗೊಂಡಿತು. ೨೦೧೮ ರಲ್ಲಿ, ಅವರು ಸನ್ ಆಫ್ ಮಂಜೀತ್ ಸಿಂಗ್ ಎಂಬ ಪಂಜಾಬಿ ಚಲನಚಿತ್ರವನ್ನು ನಿರ್ಮಿಸಿದರು. ಅದು ೧೨ ಅಕ್ಟೋಬರ್ ೨೦೧೮ ರಂದು ಬಿಡುಗಡೆಯಾಯಿತು. ಅವರ ಕಾರ್ಯಕ್ರಮ ದಿ ಕಪಿಲ್ ಶರ್ಮಾ ಶೋ ಅನ್ನು ಹೊಸ ಋತುವಿನೊಂದಿಗೆ ೨೯ ಡಿಸೆಂಬರ್ ೨೦೧೮ ರಂದು ಸಲ್ಮಾನ್ ಖಾನ್ ನಿರ್ಮಿಸಿದರು.

ಪ್ರಶಸ್ತಿಗಳು

ಉಲ್ಲೇಖಗಳು

ಭಾರತೀಯ ಚಲನಚಿತ್ರ ನಟರು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಸನ್ನುವಂಡ ಕುಶಾಲಪ್ಪ ಉತ್ತಪ್ಪ

ಸನ್ನುವಂಡ ಕುಶಾಲಪ್ಪ ಉತ್ತಪ್ಪರವರು ಡಿಸೆಂಬರ್ ೨ ೧೯೯೩ ರಂದು ಜನಿಸಿದರು.ಅವರು ಕೊಡಗು ಜಿಲ್ಲೆಯ ಗೋಣಿಕೊಪ್ಪಲುಎಂಬ ಸಣ್ಣ ಗ್ರಾಮದಲ್ಲಿ ಜನಿಸಿದರು.ಅವರು ಭಾರತದ ವೃತ್ತಿಪರ ಹಾಕಿಪಟುವಾಗಿದ್ದಾರೆ.೨೦೧೨ರಲ್ಲಿ ನಡೆದ ಲಂಡನ್ ಸಮ್ಮರ್ ಒಲಿಂಪಿಕ್ ಗೇಮ್ಸ್ ಗೆ ಇವರ ತಂಡ ಆಯ್ಕೆ ಆಗಿತ್ತು.
ಉತ್ತಪ್ಪರವರು ಸ್ಪೋರ್ಟ್ಸ್ ಅಥೋರಿಟಿ ಆಫ್ ಇಂಡಿಯವನ್ನು ಸೇರಿದ ನಂತರ ಒಬ್ಬ ಒಳ್ಳೆಯ ಕ್ರೀಡಾಪಟುವಾಗಿ ಹೆಸರು ಮಾಡಿದ್ದಾನೆ.ಕೊಡಗಿನ ಆಟಗಾರನಾದ ಇವನು ಬೆಂಗಳೂರಿನ ಸೇಂಟ್ ಜೋಸೆಫ್ ಇಂಡಿಯನ್ ಹೈ ಸ್ಕೂಲಿನಲ್ಲಿ ಓದುತ್ತಿರುವಾಗ ಇವರು ಕರ್ನಾಟಕ ತಂಡಕ್ಕೆ ನ್ಯಾಷನಲ್ ಚಾಂಪಿಯನ್ಷಿಪ್ ಪ್ರಶಸ್ತಿಯನ್ನು ಗೆದ್ದು ಕೊಟ್ಟಿದ್ದಾರೆ.
ಅವರ ಸಣ್ಣ ವಯಸ್ಸಿನಿಂದಲೂ ತಂದೆ ತಾಯಿಯರಿಂದ ಬಹಳ ಪ್ರೋತ್ಸಾಹ ದೊರಕಿದೆ.ಅವರ ಅಣ್ಣ ಕೂಡ ಹಾಕಿ ಆಟಗಾರನಾಗಿದ್ದರಿಂದ ಅವರಿಗೆ ತಮ್ಮ ಅಣ್ಣನಿಂದ ಬಹಳ ಪ್ರೋತ್ಸಾಹ ದೊರಕಿತು.

ಹಾಕಿ ಕ್ರೀಡೆ
೮ ವರ್ಷದವನಿದ್ದಾಗಲೇ ಉತ್ತಪ್ಪ ರವರು ಈ ಕ್ರೀಡೆಯನ್ನು ತಮ್ಮ ವೃತ್ತಿಯನ್ನಾಗಿಸಿಕೊಂಡರು.ಇದಕ್ಕೆ ಪ್ರೇರಣೆಯಾಗಿದ್ದವರು ತಮ್ಮ ಅಣ್ಣ, ಅವರು ಬೆಂಗಳೂರು ವಿಶ್ವವಿದ್ಯಾನಿಲಯಕ್ಕೆ ಹಾಕಿ ಆಡುತ್ತಿದ್ದರು.ಇವರು ೧೬ ಗೋಲುಗಳನ್ನು ಐದೇ ಪಂದ್ಯಗಳಲ್ಲಿ ಗಳಿಸಿದ ಪ್ರಶಂಸೆ ಇದೆ.ಇದು ಅವರು ೧೧ನೇ ವಯಸ್ಸಿನಲ್ಲಿ ಕೂರ್ಗ್ ತಂಡವನ್ನು ಪ್ರತಿನಿಧಿಸಿದಾಗ ಮಾಡಿದ ದಾಖಲೆ.ಇವರು ಕೂರ್ಗ್ ತಂಡಕ್ಕೆ ಆಡುತ್ತಿದ್ದಾಗ ಬೆಂಗಳೂರು ತಂಡದ ವಿರುದ್ಧ ಸತತ ನಾಲ್ಕನೇ ಬಾರಿ ತಂಡಕ್ಕೆ ಪ್ರಶಸ್ತಿಯನ್ನು ಗೆದ್ದು ಕೊಟ್ಟಿದ್ದಾರೆ.ಯನ್ಷಿ೪೯ನೇ ರಾಷ್ಟ್ರೀಯ ಬ್ಯಾಸ್ಕೆಟ್ ಬಾಲ್ ಚಾಂಪಿಪ್ ಚೆನ್ನೈನಲ್ಲಿ ೨೦೦೪ರಲ್ಲಿ ನಡೆದಾಗ ಕರ್ನಾಟಕ ತಂಡವನ್ನು ಪ್ರತಿನಿಧಿಸಿದರು.

ಶಾಲಾ ದಿನಗಳು
ಅವರ ಶಾಲಾ ದಿನಗಳಲ್ಲಿ ಕೊಡಗು ಜಿಲ್ಲೆಯನ್ನು ಅನೇಕ ಬ್ಯಾಡ್ ಮಿಂಟನ್ ಮತ್ತು ಫುಟ್ಬಾಲ್ ಆಟದಲ್ಲಿ ರಾಷ್ಟ್ರ ಮಟ್ಟಕ್ಕೆ ತಲುಪಿದ್ದಾರೆ
ಇವರಿಗೆ ಪ್ರಿಯವಾದ ಕ್ರೀಡೆ ಹಾಕಿಯಾದ್ದರಿಂದ ಅದರಲ್ಲಿ ತೇರ್ಗಡೆ ಹೊಂದಲು ಬೆಂಗಳೂರಿಗೆ ೮ ವರ್ಷಗಳ ಹಿಂದೆ ಸ್ಪೋರ್ಟ್ಸ್ ಅಥೋರಿಟಿ ಆಫ್ ಇಂಡಿಯಾವನ್ನು ಸೇರಿದರು. ಸ್ಪೋರ್ಟ್ಸ್ ಅಥೋರಿಟಿ ಆಫ್ ಇಂಡಿಯ ಸೇರಿದ ದಿನದಿಂದಲೂ ಅವರು ಓದುತ್ತಿದ್ದ ಕಾಲೇಜು,ಸೇಂಟ್ ಜೋಸೆಫ್ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯಕ್ಕೆ ಆಡುತ್ತಾ ಅನೇಕ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದ್ದಾರೆ.ಅವರ ಪ್ರತಿಭೆ ವ್ಯರ್ಥವಾಗದೇ ಅವರು ಸ್ಪೋರ್ಟ್ಸ್ ಅಥೋರಿಟಿ ಆಫ್ ಇಂಡಿಯಾವನ್ನು ಸೇರಿಕೊಂಡ ನಂತರ,ಅನೇಕ ಆಟಗಳನ್ನು ಆಡಿ ರಾಜ್ಯ ಮಟ್ಟಕ್ಕೆ ಪ್ರಶಸ್ತಿಗಳನ್ನು ತಂದುಕೊಟ್ಟಿದ್ದಾರೆ.
೨೦೧೦ರಲ್ಲಿ ಪೂಣೆಯಲ್ಲಿ  ನಡೆದ ಜ್ಯೂನಿಯರ ನ್ಯಾಷನಲ್ ಆಟದಲ್ಲಿಅವರ ನಾಯಕತ್ವದಿಂದ ಕರ್ನಾಟಕ ತಂಡವು ಪಂಜಾಬ್ ತಂಡವನ್ನು ಸೋಲಿಸಿ ಗೆಲುವನ್ನು ಸಾಧಿಸಿದರುಭೋಪಾಲ್ ನಲ್ಲಿ ನಡೆದ ಸೀನಿಯರ್ ನ್ಯಾಷನಲ್ಸ್ ಆಟದಲ್ಲಿ ಕರ್ನಾಟಕ ತಂಡಕ್ಕೆ ಎರಡನೇಸ್ಥಾನ ದೊರೆತ ನಂತರ ಉತ್ತಪ್ಪ ಉತ್ತಮ ಹಾಕಿ ಆಟಗಾರನಾಗಿ ಹೆಸರು ಗಳಿಸಿಕೊಂಡನು.

ಸಾದನೆಗಳು
ರಾಜ್ಯ ಮಟ್ಟದಲ್ಲಿ ಆಡಲು ಅವಕಾಶ ಸಿಗಬೇಕಾದರೆ ಅವರು ತುಂಬಾ ಅಡಚಣೆಗಳನ್ನು ಅನುಭವಿಸಿದರು.ಅವರ ಮಂಡಿಗೆ ತೀರ್ವವಾದ ಗಾಯವಾದ್ದರಿಂದ ಡಿಸೆಂಬರ್ ತಿಂಗಳವರೆಗೆ ಪಂದ್ಯಗಳಲ್ಲಿ ಪಾಲ್ಗೊಳ್ಳಲು ಆಗಲಿಲ್ಲಅವರು ಗುಣವಾದ ನಂತರ ಮುಂದೆ ಆಡಿದ ಎಲ್ಲಾ ಪಂದ್ಯಗಳಲ್ಲಿ ಉತ್ತಮ ಪ್ರದರ್ಶನ ನೀಡಿದರು.
ಎಲ್ಲಾ ಉತ್ತಮ ಆಟಗಾರರ ನಡುವೆ ಉತ್ತಪ್ಪರವರು ಪ್ರಾಮಾಣಿಕ ಆಟಗಾರನಾಗಿ ಎದ್ದು ಕಾಣಿಸಿದ್ದಾರೆ.ಅವರ ಚಿಕ್ಕ ವಯಸ್ಸಿನ ತರಬೇತುದಾರರಾಗಿದ್ದ ಪ್ರಭಾಕರ್ ಇವರನ್ನು "ಒಬ್ಬ ಅದ್ಭುತ ಆಟಗಾರನೆಂದು ಹೊಗಳಿದ್ದಾರೆ"
ಉತ್ತಪ್ಪರವರು ೨೦೧೨ರ ಜನವರಿ ೧೬ರಂದು ದಕ್ಷಿಣ ಆಫ್ರಿಕ ವಿರುದ್ದ ತಮ್ಮ ಮೊದಲ ಅಂತರಾಷ್ಟ್ರೀಯ ಪಂದ್ಯವಾಡಿ ಅದರಲ್ಲಿ ೫೩ನೇ ನಿಮಿಷದಲ್ಲಿ ಗೋಲನ್ನು ಸಹ ಬಾರಿಸಿದರು.ಆ ಸರಣಿಯಲ್ಲಿ ಅವರು ನಾಲ್ಕು ಪಂದ್ಯಗಳಾಡಿದರು ಅದರಲ್ಲಿ ಮೂರು ಗೆದ್ದರೆ ಒಂದು ಪಂದ್ಯ ಡ್ರಾದಲ್ಲಿ ಅಂತಿಮಗೊಂಡಿತ್ತು.ಪಾದಾರ್ಪಣಾ ಪಂದ್ಯದಲ್ಲಿ ಗೋಲು ಗಳಿಸಿದ್ದಕ್ಕಾಗಿ ಅವರಿಗೆ ಹಾಕಿ ಇಂಡಿಯ ವತಿಯಿಂದ ವಿಶೇಷ ಬಹುಮಾನ ದೊರೆಯಿತು.ದಕ್ಷಿಣ ಆಫ್ರಿಕಾ ವಿರುದ್ದದ ತಮ್ಮ ಆಟದ ವೈಖರಿಯನ್ನು ಗಮನಿಸಿ ಅವರನ್ನು ೨೦೧೨ರ ಒಲಿಂಪಿಕ್ ಕ್ವಾಲಿಫಿಕೇಷನ್ ಟೂರ್ನಮೆಂಟ್ ಗೆ ಆಯ್ಕೆಯಾದರು;ಈ ಸರಣಿಯಲ್ಲಿ  ಅವರು ಎಲ್ಲಾ ಆರು ಪಂದ್ಯಗಳನ್ನಾಡಿ ಕೇವಲ ಒಂದು ಗೋಲು ಗಳಿಸುವಲ್ಲಿ ಮಾತ್ರ ಯಶಸ್ವಿಯಾಗಿದ್ದರು.

ಉಲೇಖನಗಳು
*http://www.ndtv.com/topic/sk-uthappa

*http://indiatoday.intoday.in/story/sk-uthappa-coorg-olympic-qualifier/1/170089.html
ಹಾಕಿ
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ತಾಂಡೂರ್

ತಾಂಡೂರ್ (తాండూరు ,Tandur) ತೆಲಂಗಾಣ ರಾಜ್ಯದ,ವಿಕಾರಾಬಾದ್ ಜಿಲ್ಲೆಯ ಪಟ್ಟಣ ಪಂಚಾಯತಿ ಮತ್ತು  ಮಂಡಲ್ ಕೇಂದ್ರವಾಗಿದೆ.ಇ ಪಟ್ಟಣ ರಾಜ್ಯ ರಾಜಧಾನಿ ಹೈದ್ರಾಬಾದ್ ನಿಂದ ೧೨೦ ಕಿ.ಮೀ ದೂರದಲ್ಲಿದೆ .ಇದು ಕರ್ನಾಟಕ ರಾಜ್ಯದ ಚಿಂಚೋಳಿ, ಸೇಡಮ್ ತಾಲ್ಲೂಕುಗಳ ಗಡಿಯನ್ನು ಹಂಚಿಕೊಂಡಿದೆ.

ಜನ ಸಂಖ್ಯಾಶಾಸ್ತ್ರ
೨೦೧೧ರ ಭಾರತದ ಜನಗಣತಿಯ ಪ್ರಕಾರ ತಾಂಡೂರ್ 65,115 ಜನಸಂಖ್ಯೆಯನ್ನು ಹೊಂದಿದ್ದು, 32,595 ಪುರುಷರು ಮತ್ತು 32,520 ಮಹಿಳೆಯರು.

ಭೂಗೋಳ
ತಾಂಡೂರ್   ನಲ್ಲಿ ಇದೆ. ಇದು 450 ಮೀ ಎತ್ತರದಲ್ಲಿದೆ. ತೆಲಂಗಾಣ ರಾಜ್ಯ ರಾಜಧಾನಿ ಹೈದರಾಬಾದ್ ನಿಂದ ೧೧೦ ಕಿ, ಮೀ  ದೂರದಲ್ಲಿದೆ ಮತ್ತು ಜಹೀರಾಬಾದ್ ನಿಂದ (60 ಕಿಮೀ),  ಸಂಗಾರೆಡ್ಡಿ ಇಂದ  (95 ಕಿಮೀ), ಮೆಹಬೂಬ್ ನಗರದಿಂದ  (80 ಕಿಮೀ), ವಿಕಾರಾಬಾದ್ ದಿಂದ (40 ಕಿಮೀ) ಮತ್ತು ಚಿಂಚೋಳಿ ಯಿಂದ (40 ಕಿಮೀ) ದೂರದಲ್ಲಿದೆ.

ವೈದ್ಯಕೀಯ ಸೌಲಭ್ಯಗಳು 
ಸರಕಾರಿ ಆಸ್ಪತ್ರೆ ತಾಂಡೂರ

ಖಾಸಗಿ ಆಸ್ಪತ್ರೆಗಳು

ಬ್ಯಾಂಕುಗಳು
ಈ ಬ್ಯಾಂಕುಗಳು ತಮ್ಮ ಶಾಖೆಯನ್ನು ತಾಂಡೂರ ನಲ್ಲಿ ಹೊಂದಿವೆ .
1) ಆಂಧ್ರ ಬ್ಯಾಂಕ್,2) ಡೆಕ್ಕನ್ ಗ್ರಾಮೀಣ ಬ್ಯಾಂಕ್,3) ದೇನಾ ಬ್ಯಾಂಕ್,4)ಎಚ್ಡಿಎಫ್ಸಿ ಬ್ಯಾಂಕ್,
5) ಹೈದರಾಬಾದ್ ಜಿಲ್ಲೆ ಸಹಕಾರ ಕೇಂದ್ರ ಬ್ಯಾಂಕ್ ಲಿಮಿಟೆಡ್, 
7) ಸ್ಟೇಟ್ ಬ್ಯಾಂಕ್ ಆಫ್ ಹೈದರಾಬಾದ್
6) KBS ಬ್ಯಾಂಕ್., 9)axisbank

ಶೈಕ್ಷಣಿಕ ಸೌಲಭ್ಯಗಳು  
ಸರ್ಕಾರಿ ಪ್ರಾಥಮಿಕ ಶಾಲೆ (ಜಿಪಿಎಸ್) ಚಿಂಚೋಳಿ ರಸ್ತೆ, ತಾಂಡೂರ
ಸರ್ಕಾರಿ ಪ್ರೌಢ ಶಾಲೆ(GHS) ತಾಂಡೂರ 
ಸರ್ಕಾರಿ ಪದವಿ ಪೂರ್ವ ಕಾಲೇಜು, ತಾಂಡೂರ
ಸರ್ಕಾರಿ ಪದವಿ ಕಾಲೇಜು, ತಾಂಡೂರ್ 
ಖಾಸಗಿ ಕಾಲೇಜುಗಳು

ಸಾರಿಗೆ/ಸಂಪರ್ಕ
ಬಸ್ಸು : ತೆಲಂಗಾಣ ರಸ್ತೆ ಸಾರಿಗೆ ಸಂಸ್ಥೆ , ಸಂಚಾರ  ಸೇವೆ ಒದಗಿಸುತ್ತದೆ .
ರೈಲು :ತಾಂಡೂರ್  ರೈಲ್ವೆ ಸ್ಟೇಷನ್ ಹೊಂದಿದ್ದು ಇ ರೈಲ್ವೆ ನಿಲ್ದಾಣವು ರಾಜ್ಯದ ತಾಲೂಕಿನ ಇತರ ನೆರೆಯ ಪಟ್ಟಣಗಳಿಗೆ ಸಂಪರ್ಕ ಕಲ್ಪಿಸುತ್ತದೆ. ಇದು ಮುಂಬಯಿ ಮಾರ್ಗದ ಸಿಕಂದರಾಬಾದ್-ವಾಡಿ ವಿಭಾಗದಲ್ಲಿ ಇದೆ.
ವಿಮಾನ:  ರಾಜೀವ್ ಗಾಂಧಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಹೈದ್ರಾಬಾದ್ ೧೧೦ ಕಿ.ಮೀ ದೂರದಲ್ಲಿದೆ.

ಕೃಷಿ
ಇಲ್ಲಿನ ಮಣ್ಣು ಕಪ್ಪು ಮಣ್ಣಾಗಿದ್ದು ಇಲ್ಲಿನ ಮುಖ್ಯ ಬೆಳೆಗಳು ಜೋಳ, ತೊಗರಿ, ನೆಲಗಡಲೆ ,ಭತ್ತ.

ಕೈಗಾರಿಕೆಗಳು
ನೀಲಿ ಮತ್ತು ಹಳದಿ ಬಣ್ಣದ ಸುಣ್ಣದ ಕಲ್ಲು ಇಲ್ಲಿ ಹೇರಳವಾಗಿ ದೋರೆಯುತ್ತವೆ. ಇದು ಮನೆ ಕಟ್ಟಲು, ಗೋಡೆಯ ಲೋಹಲೇಪನ ತಯಾರೀಸಲು ಮತ್ತು ಚಪ್ಪಡಿಗಳನ್ನು ತಯಾರೀಸಲು ಬಳಸಲಾಗುತ್ತದೆ. ನೀಲಿ ಸುಣ್ಣದ  ಮತ್ತು ಕಲ್ಲಿನ ಕೈಗಾರಿಕೆಗಳು  ಕೌಶಲ್ಯರಹಿತ  ಜನರಿಗೆ ಉದ್ಯೋಗ ಒದಗಿಸುತ್ತಿವೆ. ನಗರದ  ಸುತ್ತಮುತ್ತ ಸಣ್ಣ ಪ್ರಮಾಣದ ಕೈಗಾರಿಕೆಗಳು ಸ್ಟೋನ್ ಹೊಳಪು ಮಾಡುವ ಘಟಕಗಳ ಮೂಲಕ ನೇರವಾಗಿ ಮತ್ತು ಪರೋಕ್ಷವಾಗಿ ಜನರಿಗೆ ಉದ್ಯೋಗ ಸ್ರೃಷ್ಠೀಯಾಗುತ್ತಿದೆ. ಇಂತಹ ಸಣ್ಣ ಪ್ರಮಾಣದ ಕೈಗಾರಿಕೆಗಳು ನೂರಾರು ಇವೆ.ಇದಕ್ಕೆ ಕಾರಣ  ಸ್ಥಳದ ನೈಸರ್ಗಿಕ ನೆಲದ ಸಂಪನ್ಮೂಲಗಳು ಮತ್ತು ಕೃಷಿ ಭೂಮಿಯನ್ನು ಲಭ್ಯತೆಯೆ ಇದಕ್ಕೆ ಕಾರಣ. ಕಲ್ಲುಗಣಿಗಳು ವರ್ಷದುದ್ದಕ್ಕೂ ಕೇಲಸವನ್ನು ನಿಡುತ್ತವೆ.ಇಲ್ಲಿ ಸಿಮೆಂಟ್ ಕಾರ್ಖಾನೆಗಳಿವೆ.

ಉಲ್ಲೇಖನಗಳು

ತೆಲಂಗಾಣ
ಎಪಿಡರ್ಮೋಲೈಸಿಸ್ ಬುಲೋಸ ಡಿಸ್ಟ್ರೋಫಿಯ

ಎಪಿಡರ್ಮೋಲೈಸಿಸ್ ಬುಲೋಸ ಡಿಸ್ಟ್ರೋಫಿಯ ಅಥವಾ ಡಿಸ್ಟ್ರೋಫಿಕ್ ಈ ಬಿ ಎಂಬುದು ಒಂದು ರೋಗ. ಈ ರೋಗವು ಪೋಷಕರಿಂದ ಮಕ್ಕಳಿಗೆ ಆನುವಂಶಿಕವಾಗಿ ಬರುವುದು. ಇದು  ಚರ್ಮಕ್ಕೆ ಮತ್ತು ಸೂಕ್ಷ್ಮವಾದ ಅಂಗಗಳಿಗೆ ಪರಿಣಾಮ ಉಂಟುಮಾಡುತ್ತದೆ. ಈ ಚರ್ಮ ರೋಗದಿಂದ ಜನಿಸಿದ ಅಥವಾ ಬಳಲುತ್ತಿರುವ ಮಕ್ಕಳಿಗೆ ಬಟ್ಟೆ ಚರ್ಮದ ಮಕ್ಕಳು ಅಥವಾ ಬಟರ್ ಫ್ಲೈ ಚಿಲ್ಡ್ರನ್ ಎಂದು ಕರೆಯುವುದುಂಟು. ಅದಕ್ಕೆ ಕಾರಣ, ಈ ರೋಗದಿಂದ ಬಳಲುತ್ತಿರುವ ವ್ಯಕ್ತಿಯ ಚರ್ಮವು ಅತಿ ಮೃದು ಹಾಗೂ ದುರ್ಬಲವಾಗಿರುತ್ತದೆ.

ಖಾಯಿಲೆಯ ಲಕ್ಷಣಗಳು
ಆಂಕರಿಂಗ್ ಫೈಬ್ರಿಲ್ಸ್ ನಲ್ಲಿರುವ ಕೊರತೆಯಿಂದಾಗಿ ಒಳ ಹಾಗೂ ಹೊರ ಚರ್ಮಗಳ ಅಂಟುವಿಕೆ ಕುಗ್ಗುತ್ತದೆ. ಹೀಗಾಗಿ ಡಿ. ಇ. ಬಿ ರೋಗಿಗಳ ಚರ್ಮವು ಗುಳ್ಳೆಗಳ ಆಕ್ರಮಣಕ್ಕೆ ಒಳಗಾಗುತ್ತದೆ. ಕೊಲ್ಲಾಜಿನ್ Vii ಕೂಡ ಅನ್ನನಾಳದ ಹೊರಪದರ(ಎಪಿತೀಲಿಯಮ್) ವನ್ನು ಬಂಧಿಸಿರುತ್ತದೆ ಹಾಗು ಡಿ. ಇ . ಬಿ  ರೋಗಿಗಳು ಧೀರ್ಘಕಾಲದ ಗಾಯಗಳ ಗುರುತು, ಪೊರೆಯಾಗುವಿಕೆ(ವೆಬ್ಬಿಂಗ್) ಹಾಗೂ ಅನ್ನನಾಳದ ಮುಚ್ಚುವಿಕೆ ಇಂದ ಬಳಲುತ್ತಾರೆ. ಹೀಗಾಗಿ ಇಂತಹ ರೋಗಿಗಳ ಸಾಧಾರಣವಾಗಿ ಪೌಷ್ಟಿಕತೆಯಿಂದ ಬಳಲುತ್ತಿರುತ್ತಾರೆ ಹಾಗೂ ಇವರಿಗೆ  ಆಹಾರ/ಪೌಷ್ಟಿಕತೆ/ಪೋಷಣೆ (ನ್ಯೂಟ್ರಿಷನ್)ಯನ್ನು ಟ್ಯೂಬ್ ಗಳಿಂದ ನೀಡಲಾಗುತ್ತದೆ . ಕಬ್ಬಿಣ ಅಂಶದ ಕೊರತೆಯಿಂದಾಗಿ ರಕ್ತಹೀನತೆ ಉಂಟಾಗಿ ಆಯಾಸಕ್ಕೆ ಒಳಗಾಗುತ್ತಾರೆ.  ತೆರೆದ  ಸರಿಹೋಗಲು ಬಹಳ ನಿಧಾನವಾಗುತ್ತದೆ. ಚರ್ಮದ ಮೇಲೆ ವಿಪರೀತ ಗಾಯಗಳಾಗುತ್ತವೆ ಹಾಗೂ ಅವರ ದೇಹ ಅನೇಕ ಸೋಂಕಿಗೆ ಕಾರಣವಾಗುತ್ತದೆ. ಅನೇಕ ರೋಗಿಗಳು ನೀರು ಹಾಗೂ ಬ್ಲೀಚ್/ ಬಿಳುಪು ಆಕಾರದ ಮಿಶ್ರಣಗಳಲ್ಲಿ ಸ್ನಾನ ಮಾಡಿ  ಸೋಂಕಿನಿಂದ ದೂರವಿರಲು ಪ್ರಯತ್ನಿಸುತ್ತಾರೆ. 
ಇದರಿಂದ ಪೀಡಿತ ಚರ್ಮ ಜೀವಕೋಶಗಳಲ್ಲಿ ಉಂಟಾಗುವ ದೀರ್ಘಕಾಲದ ಉರಿ ಮತ್ತು ಊತ ಆ ಪ್ರದೇಶದ ಡಿ. ಎನ್. ಎ ಗಳಲ್ಲಿ ಸಣ್ಣ ಪ್ರಮಾಣದ ದೋಷಗಳನ್ನು ಮೂಡಿಸುತ್ತದೆ. ಕೆಲಕಾಲದ ನಂತರ ಇವೇ ಸ್ವಾಮಸ್ ಸೆಲ್ ಕಾರ್ಸಿನೋಮವಾಗಿ ಮಾರ್ಪಾಡಾಗುತ್ತದೆ. ಇದರಿಂದಾಗಿ ಈ ಖಾಯಿಲೆಗೆ ತುತ್ತಾಗಿರುವ ಬಹುತೇಕ ರೋಗಿಗಳು ೩೦ ವರ್ಷ ದಾಟುವ ಮುನ್ನವೇ ಸಾವನ್ನಪುತ್ತಾರೆ .

ಕಾರಣಗಳು
೧.ಮನುಷ್ಯನಲ್ಲಿ ಬೈಪ್ vii ಕೊಲಾಜಿನ್ ಎಂಬ ಪ್ರೋಟೀನ್ ನನ್ನ ತಯಾರಿಸುವ COL ೭೪೧ ಜೀನಿನಲ್ಲಾಗುವ ಅನುಮಶತೆ ದೋಷಗಳು .ಈ ಡಿ. ಇ. ಬಿ ಅನ್ನು ಉಂಟುಮಾಡುವ ಪ್ರಮುಖ ಕಾರಣವಾಗಿವೆ. ಡಿ. ಇ. ಬಿ. ಯಿಂದಾಗುವ ದೋಷಗಳು ಪ್ರಬಲವಾಗಿಯೂ ಇರಬಹುದು ಅಥವಾ ಅವಸರಣವಾಗಿಯೂ ಇರಬಹುದು. 
೨.ಈ  ಖಾಯಿಲೆಯಿಂದ ಪೀಡಿತವಾಗಿರುವ ಸದಸ್ಯರಿರುವ  ಕುಟುಂಬದಲ್ಲಿ ವಿಶಿಷ್ಟ ರೀತಿಯ ಆನುವಂಶಿಕ ದೋಷಗಳನ್ನು ಕಾಣಬಹುದು. 
೩.ಕೊಲಾಜಿನ್ vii ಎಂಬ ಪ್ರೊಟೀನ್ ಒಂದು ದೊಡ್ಡ ಕಣವಾಗಿದೆ. ಇಂತಹ ಎರಡು ಕಣಗಳು ಒಂದುಗೂಡಿ, ಅರೆ ವೃತ್ತಾಕಾರದ ರಚನೆಯನ್ನು ಹೊಂದಿರುತ್ತವೆ. ಇದನ್ನು ಆಂಕರಿಂಗ್ ಫೈಬ್ರಿಲ್ ಎನ್ನುವರು. 
ಆಂಕರಿಂಗ್ ಫೈಬ್ರಿಲ್ ನ, ಹೊರಚರ್ಮದ ಕೆಳಗಿನ ಪೊರೆಯನ್ನು ಮತ್ತು ಸಣ್ಣ ನಾರಿನ ಕೊಲಾಜಿನ್ ಜೊತೆ ಸ್ಟ್ರಕ್ಚ್ರಲ್ ಲಿಂಕ್ ಅನ್ನು ಉಂಟುಮಾಡುತ್ತವೆ. ಈ ಪ್ರಕ್ರಿಯೆ ಒಳಚರ್ಮದ ಮೇಲಿನ ಭಾಗದಲ್ಲಿ ಆಗುತ್ತದೆ.

ಶರೀರ ವಿಕೃತಿ ವಿಜ್ಞಾನ
COL ೭೪೧ ಜೇನಿನ ರೂಪಾಂತರಗಳು ಇಲ್ಲದಿದ್ದಾಗ, ಒಂದು ಸ್ವಯಂ ಪ್ರತಿರಕ್ಷಣಾ ಪ್ರಕ್ರಿಯೆಯಾಗುವುದು. ಇದು  ಕೊಲಾಜಿನ್ vii ವಿರುದ್ಧವಾಗುತ್ತದೆ. 
ಎಪಿಡರ್ಮೋಲೈಸಿಸ್ ಬುಲೋಸ ಈ ರೀತಿಯಲ್ಲಿರುವಾಗ ಎಪಿಡರ್ಮೋಲೈಸಿಸ್ ಬುಲೋಸ ಆಕ್ಟ್ರಿಸಿಟ ಎಂದು ಕರೆಯುತ್ತಾರೆ.
ಇದನ್ನು ಹೊರತುಪಡಿಸಿ ವಿವಿಧ ರೀತಿಯ ಆನುವಂಶಿಕ  ಎಪಿಡರ್ಮೋಲೈಸಿಸ್ ಬುಲೋಸ ಎಂದರೆ :
ಜಂಕ್ಷನಲ್ ಎಪಿಡರ್ಮೋಲೈಸಿಸ್ ಬುಲೋಸ ಮತ್ತು ಸರಳ ಎಪಿಡರ್ಮೋಲೈಸಿಸ್ ಬುಲೋಸ. ಇವುಗಳು ಕೊಲಾಜಿನ್ vii ಕೊರತೆಗೆ ಸಂಬಂಧಪಟ್ಟಿರುವುದಿಲ್ಲ. ಇವುಗಳು ಹೊರಚರ್ಮ ಅಥವಾ ಕೆಳಗಿನ ಚರ್ಮವನ್ನು ಎನ್ಕೋಡ್ ಮಾಡುವ ಜೇನಿನ ರೂಪಾಂತರಗಳಿಂದ ಬರುತ್ತವೆ.

ಉಲ್ಲೇಖಗಳು

ರೋಗಗಳು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಕಾಮಳ್ಳಿ

ಪಕ್ಷಿವರ್ಗದ ಸ್ಟರ್ನಿಡೀ ಕುಟುಂಬಕ್ಕೆ ಸೇರಿದ ಸುಂದರವಾದ ಹಕ್ಕಿ. ಇದರ ವ್ಶೆಜ್ಞಾನಿಕ ನಾಮ ಗ್ರಾಕ್ಯುಲ ರಿಲಿಜಿಯೋಸ (ಗ್ರ್ರಾಕಲ್ ಅಥವಾ ಹಿಲ್ ಮೈನ). ಇದರ ದೇಹದ ಬಣ್ಣ ಮಿನುಗುವ ಅಚ್ಚಕಪ್ಪು. ರೆಕ್ಕೆಗಳ ಮೇಲೆ ಎದ್ದುಕಾಣುವ ಬಿಳಿಯ ಮಚ್ಚೆಗಳಿವೆ. ಕೊಕ್ಕು ಮತ್ತು ಕಾಲುಗಳು ಹಳದಿ ಬಣ್ಣದವು. ತಲೆಯ ಮೇಲೆ ಕಿತ್ತಳೆ-ಹಳದಿ ಬಣ್ಣದ ಬೆತ್ತಲೆಯಾದ ಮಾಂಸದ ಭಾಗವಿದೆ (ವ್ಯಾಟಲ್). ಗಂಡು ಹೆಣ್ಣು ಹಕ್ಕಿಗಳೆರಡೂ ಒಂದೇ ರೀತಿ ಇವೆ. ಸಾಮಾನ್ಯವಾಗಿ ನಿತ್ಯ ಹರಿದ್ವರ್ಣ ಕಾಡುಗಳು ಮತ್ತು ಬೆಟ್ಟಗಳಲ್ಲಿ ವಾಸಿಸುತ್ತವೆ. ೧೦೦೦ ದಿಂದ ೪೦೦೦ ಅಡಿ ಎತ್ತರದ ಗುಡ್ಡಗಾಡುಗಳಲ್ಲಿ ಇವುಗಳ ವ್ಯಾಪ್ತಿ ಹೆಚ್ಚು.

ಆಹಾರ, ಜೀವನ ವಿಧಾನ
ಕಾಮಳ್ಳಿಗಳು ವೃಕ್ಷವಾಸಿಗಳು. ಸಾಧಾರಣವಾಗಿ ಗಂಡು ಹೆಣ್ಣು ಹಕ್ಕಿಗಳು ಜೊತೆಯಾಗಿಯೊ ಇಲ್ಲವೆ ಸಣ್ಣಸಣ್ಣ ಗುಂಪುಗಳಲ್ಲಿಯೂ ಇರುತ್ತವೆ. ಇವುಗಳ ಆಹಾರ ಅತ್ತಿ, ಅಂಜೂರ ಮುಂತಾದ ಹಣ್ಣುಗಳು ಮತ್ತು ಹೂವಿನ ಮಕರಂದ. ಬಲು ಗಲಾಟೆ ಸ್ವಭಾವದವಾದ ಇವು ಕೀರಲು ಧ್ವನಿಯಿಂದ ಯಾವಾಗಲೂ ಕೂಗುತ್ತಿರುತ್ತವೆ. ಬಹಳ ಚೆನ್ನಾಗಿ ಇತರ ಹಕ್ಕಿಗಳ ಕೂಗನ್ನು ಇವು ಅನುಕರಿಸಬಲ್ಲುವು. ಅಲ್ಲದೆ ಇವಕ್ಕೆ ಗಿಳಿಗಳಂತೆ ಮಾತನಾಡುವುದನ್ನೂ ಕಲಿಸಬಹುದು. ಇದರಿಂದ ಪಂಜರದ ಹಕ್ಕಿಗಳಾಗಿ ಇವನ್ನು ಸಾಕುವುದೂ ಉಂಟು.

ಮಾರ್ಚ್-ಅಕ್ಟೋಬರ್ ತಿಂಗಳುಗಳ ಅವಧಿಯಲ್ಲಿ ಇವು ಗೂಡು ಕಟ್ಟುತ್ತವೆ. ಎತ್ತರವಾದ ಮರಗಳ ಪೊಟರೆಗಳಲ್ಲಿ ಹುಲ್ಲು, ಎಲೆ, ಗರಿಗಳನ್ನು ಜೋಡಿಸಿ ಗೂಡು ಕಟ್ಟುವುದು ವಾಡಿಕೆ. ಮೊಟ್ಟೆಗಳ ಸಂಖ್ಯೆ ೨-೩; ಬಣ್ಣ ಗಾಢನೀಲಿ. ಅಲ್ಲಲ್ಲಿ ಕೆಂಪು ಮಿಶ್ರಿತ ಕಂದು ಬಣ್ಣದ ಅಥವಾ ಚಾಕೊಲೇಟ್ ಬಣ್ಣದ ಮಚ್ಚೆಗಳಿವೆ.

ಕಾಮಳ್ಳಿಗಳಲ್ಲಿ ಸುಮಾರು 5 ಬಣಗಳಿವೆ: ಹಿಮಾಲಯದ ಬುಡದ ಬೆಟ್ಟಗಳ ಶ್ರೇಣಿಯಲ್ಲಿ ಆಲ್ಮೋರದಿಂದ ಅಸ್ಸಾಂನವರೆಗೆ ಒಂದು ಬಣ ವ್ಯಾಪಿಸಿದೆ. ಇನ್ನೊಂದು ಒರಿಸ್ಸಾ, ಮಧ್ಯಪ್ರದೇಶದ ಆಗ್ನೇಯ ಭಾಗದಲ್ಲಿ ಕಾಣಬರುತ್ತದೆ. ಪಶ್ಚಿಮ ಘಟ್ಟಗಳಲ್ಲಿ ಮತ್ತೊಂದು ಬಣ ಕಾಣಸಿಗುತ್ತದೆ. ಅಂಡಮಾನ್ ದ್ವೀಪಗಳು ಶ್ರೀಲಂಕಾ ಮತ್ತು ದಕ್ಷಿಣ ಬರ್ಮ(ಇಂದಿನ ಮಾಯನ್ಮಾರ್)ಗಳಲ್ಲಿ ಒಂದು ಬಗೆಯ ಕಾಮಳ್ಳಿ ವಾಸಿಸುತ್ತದೆ.

ಉಲ್ಲೇಖ
Butterfield, Kathy. http://www.aacc.ca/mynahs.html 

ಹಕ್ಕಿಗಳು
ಭಾರತದ ಪಕ್ಷಿಗಳು.
ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ

ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ದೇಶಗಳ ನಡುವೆ ಪ್ರಯಾಣಿಸುವ ಪ್ರಯಾಣಿಕರಿಗೆ ಕಸ್ಟಮ್ಸ್ ಮತ್ತು ವಲಸೆ ಸೌಲಭ್ಯಗಳನ್ನು ಒದಗಿಸುವ  ವಿಮಾನ ನಿಲ್ದಾಣವಾಗಿದೆ. 
ಅಂತಾರಾಷ್ಟ್ರೀಯ ವಿಮಾನ  ನಿಲ್ದಾಣಗಳು ಡೊಮೆಸ್ಟಿಕ್ ನಿಲ್ದಾಣಗಳಿಗಿಂತ ದೊಡ್ಡವಾಗಿರುತ್ತವೆ ,ಮತ್ತು  ಅಂತಾರಾಷ್ಟ್ರೀಯ ಮತ್ತು ಖಂಡಾಂತರ ಪ್ರಯಾಣಕ್ಕೆ ಬಳಸುವ  ಭಾರವಾದ ವಿಮಾನಕ್ಕೆ ಬೇಕಾಗುವ ಉದ್ದವಾದ ಓಡುದಾರಿಗಳನ್ನು  ಹೊಂದಿರುತ್ತದೆ . ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣಗಳು  ಸಾಮಾನ್ಯವಾಗಿ ಡೊಮೆಸ್ಟಿಕ್ ಪ್ರಯಾಣ ಸೌಲಭ್ಯಗಳನ್ನು ಒದಗಿಸುತ್ತದೆ.

ಇತಿಹಾಸ

ಆಗಸ್ಟ್ 1919 ರಲ್ಲಿ, ಹೌನ್ಸ್ಲೋನಲ್ಲಿ ಹೀತ್ ಏರೋಡ್ರೋಮ್, ಲಂಡನ್, ಇಂಗ್ಲೆಂಡ್ ನಿಗದಿತ ಅಂತಾರಾಷ್ಟ್ರೀಯ ವಾಣಿಜ್ಯ ಸೇವೆಗಳನ್ನು ಒದಗಿಸಿದ   ಮೊದಲ ವಿಮಾನ ನಿಲ್ದಾಣವಾಗಿತ್ತು ಮತ್ತು 1928 ರಲ್ಲಿ ಅಮೆರಿಕದ ಮೊದಲ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಬಿಸಬೇ-ಡೋಗ್ಲಾಸ್ , ಅರಿಜೋನಾದಲ್ಲಿ ಆರಂಭವಾಯಿತು . ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣನಗ ಳಿಗಿಂತ ಮೊದಲು ವಾಯುನೆಲೆ ಅಥವಾ ಏರೋಡ್ರೋಮ್ ಇದ್ದವು .

ಕಸ್ಟಮ್ಸ್ ಮತ್ತು ವಲಸೆ
ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ ಪ್ರವೇಶ ಕಸ್ಟಮ್ಸ್ ಮತ್ತು ವಲಸೆ ಸೌಲಭ್ಯಗಳನ್ನು ಹೊಂದಿರುತ್ತವೆ.ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣಗಳಲ್ಲಿ ಉನ್ನತ ಮಟ್ಟದ  ಭೌತಿಕ ಭದ್ರತೆ ಇರುತ್ತದೆ.

ಸೇವೆಗಳು ಮತ್ತು ಸೌಲಭ್ಯಗಲು
ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ಸಾರ್ವಜನಿಕ ಶೌಚಾಲಯಗಳು,ಪ್ರಯಾಣಿಕರ ಕಾಯುವ ಕೊಠಡಿ ,ಊಟದ ಮತ್ತು ಶಾಪಿಂಗ್ ಚಿಲ್ಲರೆ ಅಂಗಡಿಗಳು,ಸುಂಕಮಾಫಿ ಮಳಿಗೆಗಳು  ,ವೈ-ಫೈ ಸೇವೆ,ಕರೆನ್ಸಿ ವಿನಿಮಯ, ಪ್ರವಾಸೋದ್ಯಮ ಸಲಹೆ ಕಚೇರಿಗಳು, ವಿಮಾನ ಸೇವೆಯ ಲಭ್ಯತೆ ಡೆಸ್ಕ್  ,ಹೋಟೆಲುಗಳು,ನಿದ್ರೆ ಮತ್ತು ವಿಶ್ರಾಂತಿ ಕೊಠಡಿ ಸೌಲಭ್ಯವನ್ನು ಒದಗಿಸುತ್ತದೆ

ಉಲ್ಲೇಖಗಳು 

ಸಂಚಾರ ವ್ಯವಸ್ಥೆ